pythainlp/thai-wiki-dataset-v4 huggingface dataset:
ความละเอียดการแสดงผลกราฟิก

ความละเอียดการแสดงผลกราฟิก จะอธิบายเกี่ยวกับความกว้างและความยาวของหน้าจอแสดงผล เช่น หน้าจอคอมพิวเตอร์ ในหน่วยของพิกเซล โดยในบางคู่ของความกว้างและยาวนี้ จะถูกตั้งให้เป็นค่ามาตรฐาน และถูกตั้งชื่อให้คำย่อ เพื่อให้สะดวกในการใช้งาน อย่างเช่น High-definition หรือ HD เป็นต้น
ทั้งนี้ยิ่งขนาดความละเอียดที่สูงขึ้นในขนาดของหน้าจอแสดงผลที่เท่าเดิม จะยิ่งทำให้ภาพที่แสดงผลออกมามีความคมชัดยิ่งขึ้น และทำให้ขนาดพิกเซลที่เล็กลง กล่าวคือมีความหนาแน่นพิกเซลที่มากขึ้น
อัตราส่วน.
การเปลี่ยนแปลงทีละน้อยเกี่ยวกับตลาดอุตสาหกรรมของหน้าจอการแสดงผล ตั้งแต่ 4 ต่อ 3 (4:3) , 16 ต่อ 10 (16:10) และ 16 ต่อ 9 (16:9) ตามลำดับ ซึ่งปัจจุบันอัตราส่วนของหน้าจอแสดงผลก็มีหลากหลายมากขึ้น ซึ่งหน้าจอ 4:3 เป็นหน้าจอรุ่นเก่า โดยเฉพาะยุคสมัยของหลอดรังสีแคโทด ส่วน 16:10 เป็นหน้าจอที่ใหญ่ที่สุดในช่วงปี ค.ศ. 1995 ถึง ค.ศ. 2010 และ 16:9 เป็นอัตราส่วนในสมัยใหม่ ตั้งแต่ปี ค.ศ. 2010 เป็นต้นมา ซึ่งสินค้าสมัยใหม่เช่น หน้าจอคอมพิวเตอร์ , แล็ปท็อป และอุปกรณ์ความบันเทิงต่างๆ
ทางแยกต่างระดับอนุสรณ์สถาน

ทางแยกต่างระดับอนุสรณ์สถาน  เป็นชุมทางแยกต่างระดับแห่งหนึ่งในอำเภอลำลูกกา จังหวัดปทุมธานี ตั้งอยู่บริเวณถนนพหลโยธินตัดกับถนนวิภาวดีรังสิต นอกจากนี้ตั้งแต่วันที่ 19 พฤศจิกายน พ.ศ. 2567 ทางแยกนี้ยังเป็นต้นทางของทางหลวงพิเศษหมายเลข 5 ที่เชื่อมต่อจากทางยกระดับอุตราภิมุขอีกด้วย
ความดัน

ความดัน (สัญลักษณ์ "p" หรือ "P") เป็นปริมาณชนิดหนึ่งในทางฟิสิกส์ หมายถึง อัตราส่วนระหว่างแรงที่กระทำตั้งฉากซึ่งทำโดยของแข็ง ของเหลว หรือแก๊ส ต่อพื้นที่ของสารใด ๆ (ของแข็ง ของเหลว หรือแก๊ส) ความดันเป็นปริมาณสเกลาร์ ซึ่งเป็นปริมาณที่มีแต่ขนาดไม่มีทิศทาง จากความหมายของความดันข้างต้นสามารถเขียนเป็นสูตรคณิตศาสตร์ (โดยทั่วไป) ได้ดังนี้
 <math>p = \frac{F}{A}</math> หรือ <math>p = \frac{dF_n}{dA}</math>
กำหนดให้
 P คือ ความดัน (Pressure)
 "F" คือ แรงที่กระทำตั้งฉากกับพื้นผิวนั้น ๆ (Normal Force)
 "A" คือ พื้นที่ (Area) — หรืออาจใช้ "S" (Surface; พื้นผิว)
เนื่องจาก "F" มีหน่วยเป็น "นิวตัน" (N) และ "A" มีหน่วยเป็น "ตารางเมตร" (m2) ความดันจึงมีหน่วยเป็น "นิวตันต่อตารางเมตร" (N/m2; เขียนในรูปหน่วยฐานว่า kg·m−1·s−2) ใน ค.ศ. 1971 (พ.ศ. 2514) มีการคิดค้นหน่วยของความดันขึ้นใหม่ เรียกว่า ปาสกาล (pascal, Pa) และกำหนดให้หน่วยชนิดนี้เป็นหน่วยเอสไอสำหรับความดัน โดยให้ 1 ปาสกาลมีค่าเท่ากับ 1 นิวตันต่อตารางเมตร (หรือ แรง 1 นิวตัน กระทำตั้งฉากกับพื้นที่ขนาด 1 ตารางเมตร) เพื่อให้เห็นภาพ ความดัน 1 ปาสกาลจะมีค่าประมาณ แรงกดของธนบัตรหนึ่งดอลลาร์ที่วางอยู่เฉย ๆ บนโต๊ะราบ ซึ่งนับว่าเป็นขนาดที่เล็กมาก ดังนั้นในชีวิตประจำวัน ความดันทั้งหลายมักมีค่าตั้งแต่ "กิโลปาสกาล" (kPa) ขึ้นไป โดยที่ 1 kPa = 1000 Pa
หน่วยของความดันนอกจากปาสคาลแล้ว ยังมีหน่วยชนิดอื่น ๆ เช่น บาร์, บรรยากาศ (atm), เอที, ทอร์, ปอนด์ต่อตารางนิ้ว (psi) เป็นต้น ขึ้นอยู่กับการใช้ในแต่ละสถานการณ์ ค่าเปรียบเทียบของหน่วยแต่ละชนิดแสดงไว้ในตาราง
ชนิดของความดัน.
ความดันมีหลายชนิด ตัวอย่างเช่น
แรงที่ของเหลวกระทำต่อผนังภาชนะ.
ในภาชนะที่บรรจุของเหลวจะมีแรงจากของเหลว มากระทำให้ทิศตั้งฉากกับพื้นที่ผิวภาชนะที่ของเหลวสัมผัส ขนาดของแรงที่ของเหลวกระทำ หาได้จาก ผลคูณระหว่างความดันในของเหลวกับพื้นที่ที่ของเหลวสัมผัส แต่เนื่องจากบางกรณีความดันไม่คงที่ อาจเนื่องมาจากความลึกไม่สม่ำเสมอ
อูซะ (เพลง)

อูซะ  เป็นซิงเกิลลำดับที่ 28 ของเอเคบีโฟร์ตีเอต ออกจำหน่ายวันที่ 31 ตุลาคม พ.ศ. 2555
ข้อมูลเพลง.
ซิงเกิ้ลนี้ถูกประกาศขึ้นบนบัญชี Google+ ของโปรดิวเซอร์ AKB48 อาคิโมโตะ ยาสึชิและเปิดตัวครั้งแรกที่งาน AKB48 29th Single Senbatsu Janken Tournament ซึ่งจัดขึ้นที่ Nippon Budokan เมื่อวันที่ 18 กันยายน พ.ศ. 2555 ที่ผ่านมา และได้ประกาศรายชื่อเพลงที่เหลือภายในวันเดียวกัน 
รายชื่อเพลงเพิ่มเติมของซิงเกิ้ลนี้ใน Type A, K, และ B ถูกประกาศในวันที่ 3 ตุลาคม พ.ศ. 2555
เป็นซิงเกิ้ลที่ 2 ภายหลังจากที่มาเอดะ อัตสึโกะประกาศจบการศึกษาและเป็นซิงเกิ้ลแรกที่ไม่มีส่วนร่วมของมาเอดะ อัตสึโกะ
Music Video เพลงนี้ถูกกำกับโดยผู้กำกับคนเดียวกับกับ Music Video ของซิงเกิ้ลลำดับที่ 27 "Gingham Check" คือโจเซฟ คาห์น และใน DVD ของซิงเกิ้ลนี้ได้มีการกำกับ Music Video ใหม่ของเพลง Gingham Check โดยทาคาฮาชิ เอกิ
สมาชิก.
หมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
ฉบับเอสเอ็นเอชโฟร์ตีเอต.
วูฉะ  เป็นซิงเกิ้ลลำดับที่ 5 ของ SNH48 ออกจำหน่ายวันที่ 12 ธันวาคม พ.ศ. 2557
ฉบับเจเคทีโฟร์ตีเอต.
อูซะ  เป็นซิงเกิ้ลลำดับที่ 19 ของ JKT48 ออกจำหน่ายวันที่ 7 กรกฎาคม พ.ศ. 2561
แอนโทไซยานิน

แอนโทไซยานิน  เป็นรงควัตถุที่พบในพืชทั้งในดอกและในผลของพืช ให้สีแดง น้ำเงิน หรือม่วง เป็นสารที่ละลายในน้ำได้ดี มีฤทธิ์เป็นสารต้านอนุมูลอิสระ (antioxidant) ยับยั้งการเกิดออกซิเดชันของลิโปโปรตีน และการตกตะกอนของเกล็ดเลือด ทำให้แอนโทไซยานินมีบทบาทในการป้องกันการเกิดโรคเรื้อรังต่าง ๆ เช่น โรคระบบหัวใจหลอดเลือด มะเร็ง เบาหวาน 
โครงสร้างของแอนโทไซยานิน ประกอบด้วยสารประกอบ 2 หรือ 3 ชนิด ได้แก่
เปตรู ราคู

เปตรู ราคู (17 กรกฎาคม ค.ศ. 1987 –) เป็นนักฟุตบอลชาวมอลโดวา ผู้ซึ่งเล่นให้แก่ทีมชาติมอลโดวาในฐานะกองหลัง
ประวัติ.
สโมสรอาชีพ.
ราคูได้รับการคัดเลือกใน ค.ศ. 2007 โดยสโมสรไอเอฟเคนอร์เชอปิงจากสโมสรฟุตบอลซิมบรูคริสซีโน ในช่วงฤดูกาล 2008 เขาได้รับการยืมตัวไปยังสโมสรมีปาของฟินแลนด์ ซึ่งเดิมเขาได้รับเลือกในฐานะกองหน้า ซึ่งราคูยังเล่นเป็นกองกลาง และตั้งแต่ฤดูกาล 2009 ในฐานะกองหลัง ในเดือนกุมภาพันธ์ ค.ศ. 2012 ราคูได้ย้ายไปยังสโมสรฟุตบอลไฮจอร์ริงค์ของเดนมาร์ก และในเดือนกรกฎาคม ค.ศ. 2012 เขาก็ได้รับการเปิดตัวจากทางสโมสร
ผลงานระดับนานาชาติ.
ใน ค.ศ. 2010 ราคูได้รับการเรียกตัวมาร่วมทีมฟุตบอลทีมชาติมอลโดวา โดยมีการเปิดตัวเขาในนัดกระชับมิตรโดยพบกับทีมชาติจอร์เจียในวันที่ 11 สิงหาคม
ชีวิตส่วนตัว.
ใน ค.ศ. 2008 เปตรู ราคู ได้แต่งงานกับเจนจิรา เกิดประสพ ซึ่งเป็นทั้งอดีตมิสไทยแลนด์เวิลด์และนักยิงธนูทีมชาติไทย โดยเขาได้เปิดเผยถึงการแต่งงานดังกล่าวผ่านทางหนังสือพิมพ์เดอะซัน ซึ่งเป็นสื่อที่มีชื่อเสียงของประเทศอังกฤษ และได้รับความสนใจในระดับนานาชาติ
ในเดือนมกราคม 2015 Petru และ Mix ประกาศว่าพวกเขาตัดสินใจแยกทางกันและยื่นฟ้องหย่าและเมื่อสิ้นสุดปีการหย่าก็เสร็จ พวกเขาไม่มีลูกด้วยกัน
กบฏอาบูชีรี

กบฏอาบูชีรี เป็นชื่อเรียกการจลาจลที่เกิดขึ้นในปี พ.ศ. 2431 - 2432 โดยชาวอาหรับและชาวสวาฮีลีในพื้นที่ชายฝั่งเยอรมันแอฟริกาตะวันออกซึ่งคัดค้านการมอบดินแดนนี้ให้แก่จักรวรรดิเยอรมันโดยสุลต่านแห่งแซนซิบาร์ในปี พ.ศ. 2431 การจลาจลถูกปราบปรามโดยที่สุดโดยการปิดล้อมชายฝั่งของแองโกล-เยอรมัน
ความเป็นมา.
พ.ศ. 2427 คณะสำรวจแห่งสมาคมการตั้งอาณานิคมแห่งเยอรมัน (Society for German Colonization) นำโดยคาร์ล เพเทอร์ซ (Karl Peters) เดินทางมาถึงแซนซิบาร์และตั้งผู้นำท้องถิ่นบนแผ่นดินใหญ่ฝั่งตรงข้ามซึ่งลงนาม "สัญญาคุ้มครอง (protection contracts)" พื้นที่ใหญ่โตเป็นขององค์กร เมื่อรากฐานมั่นคงเพเทอร์ซได้ตั้งบริษัทเยอรมันแอฟริกาตะวันออกขึ้นเพื่อเข้าถือสิทธิ์ดินแดนที่เพิ่มมากขึ้นในแทนกันยีกาไปถึงภูเขายูรูการู (Uluguru) และภูเขายูซัมบารา (Usambara) มีการประชุมกับฝ่ายต่อต้าน สุลต่านบาร์กาช บิน เซด แห่งแซนซิบาร์ ผู้ยอมโอนอ่อนผ่อนตามโดยไม่เต็มใจ ภายหลังเพเทอร์ซได้รับการสนับสนุนอย่างเป็นทางการจากกระทรวงการต่างประเทศในเบอร์ลินและกองเรือของกองทัพเรือเยอรมนีภายใต้การนำของพลเรือตรีเอดดูอาร์ด คาโนร์ร (Eduard Knorr) ปรากฏนอกชายฝั่งของแซนซิบาร์ ท้ายที่สุดในวันที่ 28 เมษายน พ.ศ. 2431 สุลต่านคาริฟฟาห์ บิน เซด แห่งแซนซิบาร์ (Khalifah bin Said) ได้ลงนามในสนธิสัญญายกการบริหารปกครองแผ่นดินใหญ่แทนกันยีกาให้กับบริษัทเยอรมันแอฟริกาตะวันออก
จากเดือนสิงหาคม พ.ศ. 2431 สมาคมที่พยายามจะยึดครองเมืองชายฝั่งของแทนกันยีกาต้องเผชิญการต่อต้านอย่างรุนแรงจากชนชั้นปกครองชาวอาหรับที่วิตกกังวลเกี่ยวกับการค้าทาสและงาช้าง และชนพื้นเมือง ความพยายามอันโอหังของเอมิล ฟอน เซเลว์ซคี (Emil von Zelewski) เจ้าหน้าที่ปกครองชาวเยอรมันในแพนกานี (Pangani) ที่ชักธงบริษัทขึ้นเหนือเมืองได้จุดการจลาจลขึ้น
การจลาจล.
การจลาจลนำโดยชาวไร่ อาบูชีรี อิบน์ ซิลิม อัลฮัร์ษิ (Abushiri ibn Salim al-Harthi) ซึ่งได้รับการสนับสนุนจากชาวอาหรับในพื้นที่และเผ่าสวาฮีลีพื้นเมือง พ่อของอาบูชีรีเป็นอาหรับแม่เป็นชาวโอโรโม การก่อจลาจลกระจายเร็วตามชายฝั่งจากเมืองแทนกา (Tanga) ในตอนเหนือถึงเมืองลินดี (Lindi) และ มิคินดานี (Mikindani) ในตอนใต้ ผู้แทนของบริษัทเยอรมันแอฟริกาตะวันออกถูกขับไล่หรือฆ่าตาย ยกเว้นองค์กรในเมืองบากาโมโย (Bagamoyo) และดาร์อีสซาลาม (Dar es Salaam)
ในเดือนกุมภาพันธ์ พ.ศ. 2431 นายกรัฐมนตรีเยอรมัน ออทโท ฟอน บิสมาร์ค ได้เข้าแทรกแซงและแต่งตั้งร้อยโทเฮอร์มันน์ วิสส์มันน์ (Hermann Wissmann) เป็น "Reichskommissar (ข้าหลวง)" แห่งเยอรมันแอฟริกาตะวันออก วิสส์มันน์รวมกำลัง "Schutztruppe (กองกำลังทหารแอฟริกาในอาณานิคมจักรวรรดิเยอรมัน)" ของนายทหารเยอรมันและทหารอัสคารีพื้นเมืองที่ได้รับสนับสนุนโดยกองทัพเรือและอังกฤษตามลำดับเพื่อปราบกบฏ
ภายหลังอาบูชีรีถูกจับได้ในการต่อสู้ที่เมืองมอมบาซา เขาถูกตัดสินประหารชีวิตโดยศาลอาญาศึกให้แขวนคอประจานที่เมืองบังกานี (Pangani) ตามข้อตกลงวันที่ 20 พฤศจิกายน พ.ศ. 2433 บริษัทแอฟริกาตะวันออกมอบการบริหารการปกครองแทนกันยีกาให้แก่รัฐบาลเยอรมัน พ.ศ. 2434 วิสส์มันน์จึงรายงานกลับไปยังเบอร์ลินว่าปราบกบฏเสร็จสิ้น
สตีเวน เฟล็ตเชอร์

สตีเวน เคนเนท เฟล็ตเชอร์ (เกิด 26 กรกฎาคม 1987) เป็นนักฟุตบอลอาชีพชาวสกอตแลนด์ ปัจจุบันเขาเป็นนักฟุตบอลไม่มีสังกัด
เฟล็ตเชอร์เริ่มต้นอาชีพของเขากับสโมสรฟุตบอลฮิเบอร์เนียน โดยลงเล่นในสกอตติชพรีเมียร์ชิปไป 156 นัด ยิงไป 43 ประตู ก่อนที่เฟล็ตเชอร์จะย้ายมาร่วมทีมเบิร์นลีย์ด้วยค่าตัว 3 ล้านปอนด์ ในเดือนมิถุนายน 2009 ซึ่งเป็นสถิติค่าตัวสูงสุดของสโมสร เขาเป็นดาวซัลโวสูงสุดของสโมสรในฤดูกาล 2009–10 ด้วยการยิงประตูในลีกไป 8 ประตู แต่สโมสรกลับต้องตกชั้นจากพรีเมียร์ลีก
ไม่นานหลังจากนั้น เฟล็ตเชอร์ย้ายไปร่วมทีมวุลเวอร์แฮมป์ตันวอนเดอเรอส์ ด้วยค่าตัว 6.5 ล้านปอนด์ ซึ่งเป็นสถิติค่าตัวสูงสุดของสโมสร เขายิงได้ 24 ประตูจาก 68 นัดที่ลงเล่นให้กับวูล์ฟส์ แต่สโมสรก็ต้องตกชั้นจากพรีเมียร์ลีกในปี 2012 เฟล็ตเชอร์ย้ายไปร่วมทีมซันเดอร์แลนด์ในพรีเมียร์ลีกด้วยค่าตัว 12 ล้านปอนด์ เขาลงเล่นให้สโมสรไป 108 นัด ยิงได้ 23 ประตู ในปี 2016 เขาถูกยืมตัวไปเล่นให้กับออแล็งปิกเดอมาร์แซย์ของฝรั่งเศสครึ่งฤดูกาล หลังจากนั้นเขาเซ็นสัญญาย้ายมาร่วมทีมเชฟฟีลด์เวนส์เดย์ในอีเอฟแอลแชมเปียนชิป เขายิงได้ 38 ประตูตลอด 4 ฤดูกาลในถิ่นฮิลส์โบโร เขาลงเล่นให้กับสโตกซิตี 2 ฤดูกาลและดันดียูไนเต็ดอีก 1 ฤดูกาล ก่อนย้ายมาร่วมทีมเรกซัมทีมในลีกทูในปี 2023 โดยเขายิงไป 8 ประตูจาก 33 นัด นำเรกซัมคว้ารองแชมป์และเลื่อนชั้นสู่อีเอฟแอลลีกวันในความพยายามครั้งแรกของพวกเขา
ส่วนผลงานในการเล่นระดับชาติ สตีเวน เฟล็ตเชอร์ เคยลงเล่นให้กับทีมชาติสกอตแลนด์ ในรุ่นอายุไม่เกิน 19 ปี ในรายการฟุตบอลชิงแชมป์แห่งชาติยุโรป 2006 รุ่นอายุไม่เกิน 19 ปี ที่ประเทศโปแลนด์ ภายใต้การคุมทีมของ "อาร์ชี เกมมิลล์" และพาทีมชาติชุดเล็กคว้าตำแหน่งรองแชมป์ โดยแพ้ให้กับทีมชาติสเปนในรอบชิงชนะเลิศ จากนั้นได้ขึ้นมาเล่นให้กับทีมชาติชุดใหญ่ โดยในปี ค.ศ. 2015 เขากลายเป็นผู้เล่นทีมชาติสกอตแลนด์คนแรกในรอบ 45 ปี ที่ยิงแฮตทริกได้ในการเล่นให้ทีมชาติ
ประวัติ.
เฟล็ตเชอร์เกิดที่เมืองชรูว์สบรี เทศมณฑลชรอปเชอร์ และใช้ชีวิตช่วงแรกในค่ายทหารอังกฤษในประเทศอังกฤษและเยอรมนี ที่ซึ่งพ่อของเขาประจำการอยู่ โดยพ่อของเขา "สิบเอก เคนนี เฟล็ตเชอร์" เสียชีวิตจากโรคมะเร็ง เมื่อเขาอายุได้เพียงสิบปี ทำให้แม่ของเขาตัดสินใจพาเขาและน้องสาวย้ายไปยังเมืองแฮมิลตัน มณฑลเซาท์ลานาร์กเชอร์ ในสกอตแลนด์ และผู้ฝึกสอนของสโมสรฟุตบอลฮิเบอร์เนียน ที่มาจากแฮมิลตันได้เห็นความสามารถในการเล่นฟุตบอลของเขาและเขาได้เข้าร่วม Leith club's youth network ในวัยสิบสามปี
อาชีพ.
เฟล็ตเชอร์เริ่มลงเล่นให้กับสโมสรฟุตบอลฮิเบอร์เนียน จนจบฤดูกาล 2003–04 เอาชนะคิลมาร์น็อค
ไปด้วยคะแนน 3-0 เค้ากลายเป็น first team regular ในฤดูกาล 2004–05 ลงเล่น 26 ครั้ง ทำไป 5 ประตู ในฤดูกาล 2005–06 season
เฟล็ตเชอร์ทำไป10ประตู
อรอุมา สิทธิรักษ์

อรอุมา สิทธิรักษ์ ชื่อเล่น อร (เกิด 13 มิถุนายน พ.ศ. 2529) เป็นอดีตนักกีฬาวอลเลย์บอลหญิงทีมชาติไทย ตำแหน่งตัวตบหัวเสา เมื่อปี พ.ศ. 2557 ถึง ปีพ.ศ. 2559 เธอได้เล่นที่ลีคญี่ปุ่นกับสโมสร เจที มาร์เวลลัส ปัจจุบันได้เล่นให้กับวอลเลย์บอลหญิงอาชีพในสโมสรนครราชสีมา เดอะมอลล์ 
หนึ่งในผลงานที่ได้รับการกล่าวถึง คือการที่เธอใช้เท้ารับลูก (ไม่ผิดกติกาวอลเลย์บอล) ในการแข่งขันวอลเลย์บอลหญิงชิงแชมป์เอเชียนคัพ 2012 เมื่อครั้งที่พบกับทีมชาติคาซัคสถาน โดยเธอมีส่วนช่วยให้ทีมเป็นฝ่ายชนะ และได้เป็นแชมป์การแข่งในเวลาต่อมา นอกจากนี้ เธอยังได้รับรางวัลจากรายการดังกล่าวถึง 3 รางวัล ซึ่งได้แก่ ผู้เล่นยอดเยี่ยม, ทำคะแนนยอดเยี่ยม และตบยอดเยี่ยม
ประวัติ.
อรอุมา สิทธิรักษ์ เป็นชาวจังหวัดสุราษฎร์ธานี บิดาของเธอคือ พระประจวบ ปญญาโม ซึ่งบวชเป็นเจ้าอาวาสวัดควนสามัคคี อำเภอเคียนซา จังหวัดสุราษฎร์ธานี ส่วนมารดาของอรอุมาชื่อ วรรณา สิทธิรักษ์
อรอุมากำลังศึกษาระดับปริญญาตรี จากคณะบริหารธุรกิจ มหาวิทยาลัยรัตนบัณฑิต เริ่มเล่นวอลเลย์บอลตั้งแต่อายุ[]ปี อรอุมามีจุดเด่นในการเล่นคือพลังการตบและการกระโดดเสิร์ฟที่หนักหน่วง สามารถตบได้ทั้งจากแดนหน้าและแดนหลัง แม้จะมีส่วนสูงเพียง 175 ซม. น้ำหนัก 72 กก. ถือว่าเป็นผู้เล่นที่ตัวใหญ่แต่มีความคล่องตัวสูง ติดทีมชาติชุดใหญ่ครั้งแรกในการแข่งขันเอเชี่ยนเกมส์ปี 2006 ที่กรุงโดฮา ประเทศกาตาร์ อรอุมาถือว่าเป็นผู้เล่นมือหนึ่งของไทยและของเอเชียในตำแหน่งตบหัวเสา ในการแข่งขันวอลเลย์บอลหญิงชิงแชมป์เอเชีย 2009 ที่ทีมวอลเลย์บอลหญิงไทยสามารถคว้าแชมป์เอเชียมาครองได้นั้น อรอุมาได้รับรางวัล ผู้เล่นตบยอดเยี่ยม และผู้เล่นทรงคุณค่าประจำการแข่งขัน
อรอุมา สิทธิรักษ์เคยเล่นอาชีพที่ สโมสรฟิลลี่ ประเทศตุรกี, สโมสรซีเลอร์ โคนิซ ประเทศสวิตเซอร์แลนด์, สโมสรกวานนิล ประเทศเวียดนาม และสโมสรวอลเลย์บอลหญิงดีนาโมคาซัน ประเทศรัสเซีย
อรอุมา ทำงานเป็นพนักงานรัฐวิสาหกิจ ตำแหน่งนักวิเคราะห์นโยบาย ฝ่ายสังคมและสิ่งแวดล้อม การไฟฟ้าส่วนภูมิภาค และใน พ.ศ. 2556 เธอได้เข้าร่วมการแข่งขันวอลเลย์บอลหญิงเวิลด์แกรนด์แชมป์เปี้ยนคัพ ที่ซึ่งทีมของเธอได้อันดับ 5
เซบัสติยัน ลอช็อน

เบ็งต์ อุล์ฟ เซบัสติยัน ลอช็อน (เกิดวันที่ 6 มิถุนายน ค.ศ. 1985) เป็นนักฟุตบอลชาวสวีเดน ปัจจุบันเล่นในตำแหน่งปีกขวาให้กับสโมสรอออีคัวในอัลสเว็นสกันและฟุตบอลทีมชาติสวีเดน
เจมส์ มักเคลน

เจมส์ โจเซฟ มักเคลน (เกิดเมื่อวันที่ 22 เมษายน ค.ศ. 1989) เป็นนักฟุตบอลชาวไอริช ตำแหน่งกองกลาง (ปีก) ปัจจุบันเล่นให้กับเรกซัม และทีมชาติสาธารณรัฐไอร์แลนด์
เจ้าหญิงซาบิฮา ฟาซิละ ฮานิม สุลต่าน

เจ้าหญิงซาบิฮา ฟาซิละ ฮานิม สุลต่าน (ภาษาอังกฤษ: Sabiha Fazila Hanım Sultan; ประสูติ; 8 สิงหาคม พ.ศ. 2484 ณ เนยยี-ซูร์-แซน ประเทศฝรั่งเศส) ทรงเป็นเจ้าหญิงแห่งอียิปต์และเจ้าหญิงแห่งจักรวรรดิออตโตมัน เป็นพระปทินัดดาในกาหลิบองค์สุดท้ายแห่งจักรวรรดิออตโตมัน กาหลิบอับดุลเมซิดที่ 2 ผ่านทางพระสันตติวงศ์ของพระมารดา และยังทรงเคยเป็นพระคู่หมั้นในพระเจ้าฟัยศ็อลที่ 2 แห่งอิรัก พระนางอาจจะได้เป็นสมเด็จพระราชินีแห่งอิรักถ้าไม่เกิดเหตุการณ์ปฏิวัติ 14 กรกฎาคม พ.ศ. 2501 ในอิรักเสียก่อนซึ่งเป็นผลให้พระราชวงศ์อิรักถูกปลงพระชนม์เกือบทั้งหมด
พระราชประวัติ.
เจ้าหญิงซาบิฮา ฟาซิละ ฮานิม สุลต่าน ประสูติในวันที่ 8 สิงหาคม พ.ศ. 2484 ณ เนยยี-ซูร์-แซน ประเทศฝรั่งเศส เป็นพระราชธิดาพระองค์โตในเจ้าชายมุฮัมหมัด อะลี อิบราฮิม เบเยเฟนดิแห่งอียิปต์กับเจ้าหญิงซะห์ระ ฮันซะดี สุลต่าน พระมารดาของเจ้าหญิงเป็นพระปนัดดาในกาหลิบองค์สุดท้ายแห่งจักรวรรดิออตโตมัน กาหลิบอับดุลเมซิดที่ 2 และเป็นพระขนิษฐาในเจ้าหญิงฟัตมา เนสลีชาห์ เจ้าหญิงซาบิฮามีพระอนุชา 1 พระองค์คือ เจ้าชายสุลต่านซาเด อาห์มัด ริฟัต อิบราฮิม เบเยเฟนดิ
เจ้าหญิงซาบิฮา ฟาซิละ ฮานิม สุลต่านทรงหมั้นกับพระเจ้าฟัยศ็อลที่ 2 แห่งอิรัก และในขณะนั้นเจ้าหญิงจึงเป็นพระคู่หมั้นและเป็นว่าที่สมเด็จพระราชินีแห่งอิรัก จนกระทั่งพ.ศ. 2501 ได้เกิดเหตุการณ์ปฏิวัติ 14 กรกฎาคมในอิรัก นำโดยทหารของพลเอกอิบด์ อัล-คะริม กอซิมได้มุ่งหน้าไปยังพระราชวังอัล-ราฮับในกรุงแบกแดด
ในเวลา 8.00 น. หัวหน้ากองทหาร อับดุล ซัททาร์ ซะบาอะ อัล-อิโบซี ได้นำกองทัพปฏิวัติเข้าทำร้ายข้าราชสำนักในพระราชวัง มีคำสั่งกราบทูลพระบรมวงศานุวงศ์ได้แก่ พระเจ้าฟัยศ็อล, มกุฎราชกุมารอับดัลอิละฮ์, เจ้าหญิงฮิยาม (พระชายาในมกุฎราชกุมารและเป็นพระมาตุจฉาในกษัตริย์), สมเด็จพระราชินีนาฟิสซา บินต์ อัลอิละฮ์ (พระมารดาในสมเด็จพระราชชนนีอะลียะฮ์และมกุฎราชกุมารอับดัลอิละฮ์ และเป็นพระอัยยิกาในกษัตริย์), เจ้าหญิงคะดิยะห์ อับดิยะห์ (พระเชษฐภคินีในสมเด็จพระราชชนนีอะลียะฮ์และมกุฎราชกุมารอับดัลอิละฮ์ และเป็นพระมาตุจฉาในกษัตริย์) และข้าราชบริพารจำนวนหนึ่งให้เสด็จลงมายังลานสนามในพระราชวังพร้อมๆกัน จากนั้นมีคำสั่งให้ทุกพระองค์หันพระองค์เข้ากับกำแพง ที่ซึ่งทุกพระองค์ถูกกราดยิงด้วยปืนกลในทันที ร่างของทั้งห้าพระองค์ร่วงลงพื้นสนามพร้อมกับร่างของข้าราชบริพาร พระเจ้าฟัยศ็อลยังไม่สวรรคตในทันทีหลังการระดมยิงครั้งแรก ทรงถูกนำพระองค์ส่งโรงพยาบาลโดยผู้จงรักภักดีแต่ก็เสด็จสวรรคตระหว่างทาง สิริพระชนมายุ 23 พรรษา เจ้าหญิงฮิยามทรงรอดพระชนม์ชีพจากการปลงพระชนม์หมู่มาได้แต่ก็ทรงพระประชวรอย่างสาหัสจากการระดมยิงและทรงถูกผู้จงรักภักดีพาพระองค์เสด็จออกนอกประเทศ พระศพของมกุฎราชกุมารอับดัลอิละฮ์ถูกลากไปตามถนนและถูกตัดเป็นชิ้นๆ ข่าวการปลงพระชนม์หมู่เกี่ยวกับมกุฎราชกุมารอับดัลอิละฮ์ได้มีการรายงานว่า "ประชาชนนักปฏิวัติโยนพระศพของมกุฎราชกุมารอับดัลอิละฮ์ลงบนถนนดั่งเช่นสุนัขและฉีกพระศพออกเป็นชิ้นๆ จากนั้นพวกเขาก็ทำการเผาพระศพ" ถือเป็นจุดสิ้นสุดระบอบกษัตริย์แห่งราชอาณาจักรฮัชไมต์อิรักและเป็นโศกนาฏกรรมของระบอบกษัตริย์ 37 ปีในอิรัก และทำให้พระนางทรงพลาดหวังการเป็นสมเด็จพระราชินีแห่งอิรัก
ในเวลาไม่กี่ปีต่อมา เจ้าหญิงทรงอภิเษกสมรสกับด็อกเตอร์ คีรี อ็อกลู (Dr. Kheri Oglu) สามัญชน ทั้งคู่มีบุตรด้วยกัน 2 คน ได้แก่
ปัจจุบันเจ้าหญิงซาบิฮา ฟาซิละ ฮานิม, นางอ็อกลู ทรงพำนักอยู่ที่ประเทศฝรั่งเศส
เชิงอรรถ.
<templatestyles src="Reflist/styles.css" />
โรงเรียนศรัทธาสมุทร

โรงเรียนศรัทธาสมุทร (อักษรย่อ : ศ.ส.; อังกฤษ: Satthasamut School) เป็นโรงเรียนมัธยมศึกษาประจำจังหวัดสมุทรสงคราม เปิดรับนักเรียนในระดับชั้นมัธยมศึกษาตอนต้นและมัธยมศึกษาตอนปลาย ในอดีตเปิดรับเฉพาะนักเรียนชาย จึงได้รับเลือกให้เป็นโรงเรียนชายประจำจังหวัดสมุทรสงคราม ปัจจุบันเปิดรับนักเรียนแบบสหศึกษาทั้งมัธยมศึกษาตอนต้นและมัธยมศึกษาตอนปลาย
ประวัติโดยย่อ.
โรงเรียนศรัทธาสมุทร ชื่อเดิมว่า โรงเรียนวัดบ้านแหลม เปิดสอนเมื่อวันที่ 1 มิถุนายน พ.ศ. 2451 โดยตั้งอยู่ในบริเวณวัดบ้านแหลม (วัดเพชรสมุทรวรวิหาร) เปิดสอนตั้งแต่ระดับชั้นมูลถึงชั้นประโยคมูล ต่อมาเปลี่ยนชื่อเป็น “โรงเรียนแหลมวิทยาคม” พ.ศ. 2458 ได้เปลี่ยนชื่อเป็น “โรงเรียนศรัทธาสมุทร” 
ตามสมณศักดิ์ “พระครูศรัทธาโสภิต”ซึ่งเป็นเจ้าอาวาสองค์อุปการะรวมกับคำนำหน้าชื่อจังหวัด และใช้ชื่อนี้มาจนถึงปัจจุบัน
พ.ศ. 2521 ได้ย้ายมาเรียนยังสถานที่เรียนแห่งใหม่ในปัจจุบัน และเปลี่ยนจากโรงเรียนที่รับนักเรียน ชายล้วนมาเป็นสหศึกษา เปิดการสอนตั้งแต่ระดับมัธยมศึกษาปีที่ 1 ถึงระดับมัธยมศึกษาปีที่ 6 สังกัดกองการมัธยมศึกษา กรมสามัญศึกษา กระทรวงศึกษาธิการ สำนักงานคณะกรรมการศึกษาขั้นพื้นฐาน เขตพื้นที่การศึกษาสมุทรสงครามและสำนักงานเขตพื้นที่การศึกษามัธยมศึกษา เขต 10
ยูเอสเอส จอห์นปอลโจนส์ (ดีดีจี 53)

ยูเอสเอส จอห์นพอลโจนส์ (ดีดีจี 53) เป็นเรือลำที่ 3 ในเรือพิฆาตชั้นอาร์ลี - เบิร์ก และเป็นเรือลำแรกในคลาสที่มีฐานประจำการอยู่ทางชายฝั่งตะวันตก ชื่อ จอห์น พอล โจนส์ มาจาก กัปตัน จอห์น พอล โจนส์ ในสงครามปฏิวัติอเมริกา เรือลำนี้ปัจจุบันเป็นส่วนหนึ่งของกองเรือพิฆาตที่ 23
การปรากฏตัวในสื่อบันเทิง.
เรือจอห์นพอลโจนส์ ได้เป็นฉากหลักในการถ่ายทำภาพยนตร์เรื่อง แบทเทิลชิบ ร่วมกับ ยูเอสเอส แซมป์สัน และ เจดีเอส เมียวโกะ ทำลายยานเอเลี่ยนได้ 3 ลำและจมลงในภายหลัง
หม่อมทิพวัน กฤดากร ณ อยุธยา

หม่อมทิพวัน กฤดากร ณ อยุธยา หรือนามเดิม เจ้าทิพวัน ณ เชียงใหม่ (13 มิถุนายน พ.ศ. 2426 — 27 พฤษภาคม พ.ศ. 2497) นางข้าหลวงในเจ้าดารารัศมี พระราชชายา และอดีตหม่อมในพระวรวงศ์เธอ พระองค์เจ้าบวรเดช
ประวัติ.
หม่อมทิพวัน เป็นธิดาของเจ้าเทพดำรงค์รักษาเขต เจ้าฟ้าเมืองขุนยวม ผู้รักษาเมืองชายแดนแถบลุ่มแม่น้ำสาละวินสมัยพระเจ้าอินทวิชยานนท์เป็นเจ้าผู้ครองนครเชียงใหม่ กับเจ้าปิมปา ณ เชียงใหม่ หลานสาวเจ้าราชบุตร (สุริยฆาต) ณ นครเชียงใหม่ เจ้าราชโอรสองค์ใหญ่ในพระเจ้ากาวิละ
หม่อมทิพวันเสกสมรสกับพระวรวงศ์เธอ พระองค์เจ้าบวรเดช ซึ่งได้พบรักกันในขณะที่เจ้าทิพวัน ได้เข้ามาอยู่กับเจ้าดารารัศมี ในพระราชวังดุสิต มีธิดา 1 พระองค์ แต่ถึงแก่อนิจกรรมตั้งแต่คลอด
หลังจากนั้นพระองค์เจ้าบวรเดชได้เสกสมรสกับเจ้าศรีนวล ณ เชียงใหม่ น้องสาวของเจ้าทิพวันเป็นหม่อมคนใหม่ หม่อมทิพวันจึงกลับไปประกอบอาชีพเกษตรกรรมที่ตำบลแม่แฝก อำเภอสันทราย จังหวัดเชียงใหม่ ต่อมาพระองค์เจ้าบวรเดช ต้องอาญาในฐานความผิดกบฏ และหนีไปอาศัยอยู่ที่ประเทศเวียดนาม จนกระทั่งได้รับพระราชทานอภัยโทษจึงกลับมาตั้งโรงงานพิมพ์ผ้าที่อำเภอหัวหิน ซึ่งหม่อมทิพวันก็ได้เดินทางไปเยี่ยมเยียนด้วย
หม่อมทิพวันถึงแก่กรรมเมื่อวันที่ 27 พฤษภาคม พ.ศ. 2497 สิริรวมอายุ 71 ปี พระราชทานเพลิงศพเมื่อวันที่ 25 พฤษภาคม พ.ศ. 2498 ณ วัดโสมนัสราชวรวิหาร
การปฏิบัติภารกิจ.
ด้านการถวายความจงรักภักดี.
ในปี พ.ศ. 2452 หม่อมทิพวันได้มีโอกาสสนองพระเดชพระคุณในการถวายพระอภิบาลแด่พระบาทสมเด็จพระปกเกล้าเจ้าอยู่หัว และเจ้านายเล็ก ๆ ที่เสด็จไปทรงศึกษาวิชาอยู่ในยุโรปในเวลานั้นหลายพระองค์ ในฐานะภริยาเอกอัครราชทูต และสมเด็จพระศรีพัชรินทราบรมราชินีนาถ พระบรมราชชนนีพันปีหลวงก็ได้ทรงเมตตาเป็นพิเศษ พระราชทานเครื่องเพชรประดับกายอย่างสมเกียรติ
หม่อมทิพวันได้มีโอกาสรำถวายพระบาทสมเด็จพระปกเกล้าเจ้าอยู่หัว รัชกาลที่ 7 เมื่อคราวเสด็จประพาสจังหวัดเชียงใหม่ ในปี พ.ศ. 2469 และพระบาทสมเด็จพระปกเกล้าเจ้าอยู่หัวพระราชทานเหรียญรัตนาภรณ์ให้แก่หม่อมทิพวันในครั้งนั้น
ด้านการเกษตร.
หม่อมทิพวันได้สร้างเตาบ่มใบยาสูบ ที่บ้านหนองหาร อำเภอสันทราย จังหวัดเชียงใหม่ และริเริ่มเพาะปลูกและบ่มใบยาเวอร์ยิเนียเป็นรายแรกในจังหวัดเชียงใหม่ เมื่อปี พ.ศ. 2486
ด้านการศึกษา ศาสนา และสังคม.
หม่อมทิพวัน ได้บริจาคที่ดิน 9 ไร่ เพื่อสร้างวัด เมื่อปี พ.ศ. 2482 และได้เป็นประธานสร้างพระวิหาร ในปี พ.ศ. 2490 สำเร็จเมื่อปี พ.ศ. 2494 ใช้ทุนทรัพย์ส่วนตัวในการก่อสร้าง 81,500 บาท ชาวบ้านจึงได้ขนานนามวัดนี้ว่า "วัดทิพวนาราม"
ในปี พ.ศ. 2483 เจ้าทิพวัน ได้มอบที่ดินจำนวน 10 ไร่ เพื่อสร้างโรงเรียนประชาบาลประจำตำบลหนองหาร ซึ่งปัจจุบันคือ โรงเรียนบ้านหนองหาร (ทิพวันอุทิศ)
หม่อมทิพวัน เคยได้รับตำแหน่งนายกสมาคมสตรีศรีล้านนา เมื่อปี พ.ศ. 2496 และเป็นกรรมการสมาคมผู้บ่มเพาะปลูกยาสูบแห่งประเทศไทย
กรมงุย

กรมงุยหรืองย (ภาษาเขมร: ក្រមង៉ុយ) เป็นนักเขียนที่มีชื่อเสียงของกัมพูชา เกิดเมื่อ พ.ศ. 2408 ที่จังหวัดกันดาล เดิมชื่ออุก อู แต่มักเรียกว่างุยหรืองยจนเป็นที่รู้จักทั่วไป ในวัยเด็ก ได้ศึกษาที่วัดองค์บึงจอก เมื่ออายุครบบวชจึงบวชเป็นพระภิกษุ ได้เรียนหนังสือในวัดด้านพระไตรปิฎก วิปัสสนากรรมฐาน เมื่อลาสิกขาก็แต่งงานและทำนาอยู่ในพนมเปญ มีตำแหน่งเป็น"กรม" ซึ่งในสมัยนั้นหมายถึงผู้ประสานงานระหว่างเจ้าหน้าฝ่ายรัฐกับประชาชนในตำบล คนทั่วไปจึงเรียกท่านว่ากรมงุย
กรมงุยมีความเชี่ยวชาญในการแต่งคำกาพย์และเพลงพื้นบ้านจนมีชื่อเสียง ได้รับฉายาจากชาวบ้านในสมัยนั้นว่า "ภิรมย์งุย" ความทราบถึงพระบาทสมเด็จพระสีสุวัตถิ์จึงโปรดฯให้เข้าเฝ้าและกรมงุยได้แต่งกาพย์ถวายพระองค์ จึงได้แต่งตั้งให้เป็นพระภิรมย์ภาษา นอกจากนั้น สำนักฝรั่งเศสแห่งปลายบูรพาทิศยังสนับสนุนให้พุทธศาสนบัณฑิตตีพิมพ์ผลงานกาพย์กลอนของท่าน โดยได้ค่าลิขสิทธิ์เล่มละ 1 เหรียญ กรมงุยเสียชีวิตเมื่อ พ.ศ. 2479 รวมอายุได้ 71 ปี บุตรชายของท่านชื่อ จุงหรือจ็งเป็นกวีเช่นเดียวกับบิดา แต่เสียชีวิตไปเมื่อ พ.ศ. 2498 ในคุก หลังจากถูกจับกุมในการเลือกตั้งในปีนั้น
ยู บู

ยู บู (You Bo) เป็นนักเขียนชาวกัมพูชาและเป็นประธานสมาคมนักเขียนเขมร เกิดเมื่อ 6 เมษายน พ.ศ. 2485 ที่จังหวัดกันดาล สำเร็จการศึกษาระดับมัธยมศึกษาใน พ.ศ. 2505 และได้เป็นอาจารย์ใน พ.ศ. 2506 และเข้าเป็นสมาชิกสมาคมนักเขียนเขมร ในระหว่าง พ.ศ. 2510 – 2512 ได้เป็นนักเขียนในหนังสือพิมพ์สุภมิตรและราษฎรนิยม และเป็นผู้จัดการหนังสือพิมพ์เมื่อลาออกจากการเป็นอาจารย์ หลังสงครามกลางเมืองกัมพูชา บูได้มาทำงานกับอันแทคใน พ.ศ. 2536 และฟื้นฟูสมาคมนักเขียนเขมรขึ้นอีกครั้ง และได้เป็นประธานจนถึงปัจจุบัน
ผลงานทางวรรณกรรมที่สำคัญของบู ได้แก่ ละครวิทยุเรื่อง เพลิงรักภักดี รวมกวีนิพนธ์เรื่อง มรรคาแห่งสุข (មារជាសុខ) และแปลวรรณกรรมภาษาเวียดนามเป็นภาษาเขมรสองเรื่องคือ ผู้ยืนยามอยู่ทางแยกและปากทางที่แคบ
ฮอร์นเวิร์ต

ฮอร์นเวิร์ต เป็นพืชที่อยู่ในกลุ่ม ไบรโอไฟต์หรือ พืชไม่มีท่อลำเลียง ซึ่งถูกบรรจุอยู่ในดิวิชันเก Anthocerotophyta ชื่อสามัญในภาษาอังกฤษอ้างถึงรูปร่างของต้นสปอโรไฟต์ที่คล้ายเขา ต้นแกมีโทไฟต์อยู่ข้างล่าง รูปร่างแบน พบได้ทั่วโลก เจริญได้เฉพาะในที่ชุ่มชื้น บางชนิดมีขนาดใหญ่มาก ฮอร์นเวิร์ตในสกุล "Dendroceros" พบได้ตามเปลือกไม้ในเขตร้อนและกึ่งเขตร้อนเก
วงจรชีวิต.
วงจรชีวิตของต้นฮอร์นเวิร์ตเริ่มต้นจากสปอร์โครโมโซมhaploid ขั้นตอนนี้มักจะเติบโตเป็น แกมีโทไฟต์ (n)
มหาวิทยาลัยฮีบรูแห่งเยรูซาเลม

มหาวิทยาลัยฮีบรูแห่งเยรูซาเลม (อักษรย่อ:) เป็นมหาวิทยาลัยที่เก่าแก่ที่สุดเป็นอันดับที่สองของประเทศอิสราเอล รองจากเทกนิออน มหาวิทยาลัยฮีบรูมีวิทยาเขตสามแห่งในกรุงเยรูซาเลมและอีกหนึ่งแห่งในเมืองเรโฮโวต หอสมุดยิวศึกษาที่ใหญ่ที่สุดในโลกตั้งอยู่ในวิทยาเขตเอดมันด์ เจ. ซาฟรา กิฟอัตรัม ของมหาวิทยาลัยแห่งนี้
สุขพร วงศ์เชียงคำ

สุกอาพอน วงเจียงคำ (เกิดวันที่ 9 มีนาคม ค.ศ. 1992) หรือ สุขพร วงศ์เชียงคำ เป็นนักฟุตบอลชาวลาว ล่าสุดเขาลงเล่นให้กับสโมสรนครศรีฯ ยูไนเต็ด ในไทยลีก 2 เล่นในตำแหน่งกองกลาง เขาเคยเล่นให้แก่พิษณุโลก ในไทยลีกดิวิชั่น 1 ก่อนกัลฟ์ สระบุรีได้มีการทาบทามไปเล่น หลังจากนั้นลีกบ้านเกิดสนใจได้มีการติดต่อและบรรลุข้อตกลงเลยกลับมาเล่นให้กับล้านช้าง ยูไนเต็ด และเขาเคยลงเล่นให้ฟุตบอลทีมชาติลาว
ประวัติ.
เมื่อครั้งที่ สุขพร วงศ์เชียงคำ ดำรงตำแหน่งกองหน้าของทีมชาติลาวในการแข่งขันเอเอฟเอฟ ซูซูกิ คัพ 2010 ที่ประเทศอินโดนีเซีย เอเอฟเอฟ ซูซูกิ คัพ 2012 ที่ประเทศมาเลเซีย และ ประเทศไทย เป็นเจ้าภาพร่วมกันเอเอฟเอฟ ซูซูกิ คัพ 2014 ที่ประเทศสิงคโปร์ และประเทศมาเลเซีย เป็นเจ้าภาพร่วมกัน แล้วทางสโมสรฟุตบอลจังหวัดกระบี่ก็ได้ทาบทามให้เขาเข้าร่วมทีมในเวลาต่อมา ซึ่งได้รับการกล่าวว่าเป็นแนวรุกที่เด่นในด้านความเร็วในช่วงต้นเกม และเป็นนักเตะตัวนำแห่งสโมสรฟุตบอลจังหวัดกระบี่ โดยมีผลงานของเขาที่ได้รับการกล่าวถึง อาทิ การเป็นผู้ช่วยให้ทีมชนะสโมสรฟุตบอลบางกอก จากการทำ 2 ประตู ในไทยลีกดิวิชั่น 1 2555 
ภายหลังจากที่ สุขพร วงศ์เชียงคำ ได้มีส่วนช่วยให้ทีมสโมสรฟุตบอลจังหวัดกระบี่อยู่ในอันดับ 6 ของยามาฮ่าลีกวัน 2555 แล้ว ทางสโมสรของอินโดนีเซียได้ยื่นข้อเสนอทาบทามให้เขาร่วมทีมในฤดูกาลหน้าด้วยค่าตัวที่กว่า 3.5 ล้านบาท ในช่วงที่สุขพรมีสัญญาอยู่กับสโมสรฟุตบอลจังหวัดกระบี่อีก 1 ปี
กรดคลอริก

กรดคลอริก  มีสูตรเคมีว่า HClO3 เป็นกรดออกโซ (กรดที่ประกอบด้วยธาตุออกซิเจน) ของคลอรีน และถือว่าเป็นสารประกอบเกลือคลอเรตตัวแรกในลำดับที่กำหนดไว้อย่างเป็นทางการ กรดคลอริกเป็นกรดแก่ มีค่าคงที่สมดุลของกรด (p"K"a) ประมาณ −1 และยังเป็นตัวรับอิเล็กตรอน (oxidant) อีกด้วย
การเตรียม.
กรดคลอริกเตรียมได้จากการนำกรดกำมะถันทำปฏิกิริยากับแบเรียมคลอเรต จะทำให้เกิดกรดคลอริกและตะกอนแบเรียมซัลเฟต เขียนเป็นสมการเคมีได้ดังนี้
 <math>\mathrm{Ba(ClO_3)_2 (aq) + H_2 SO_4 (l) \longrightarrow \ 2\ HClO_3 (aq) + BaSO_4 (s)}</math>
หรืออาจเตรียมได้โดยการให้ความร้อนแก่กรดไฮโปคลอรัส ซึ่งจะได้ผลิตภัณฑ์เป็นกรดคลอริกพร้อมกับไฮโดรเจนคลอไรด์ เขียนเป็นสมการเคมีดังนี้
 <math>\mathrm{3\ HClO \longrightarrow \ HClO_3 + 2 \ HCl}</math>
โลเคิลโฮสต์

โลเคิลโฮสต์ (แปลตามศัพท์ว่า "แม่ข่ายเฉพาะที่") ในเรื่องเครือข่ายคอมพิวเตอร์ หมายถึงชื่อแม่ข่ายมาตรฐานที่กำหนดให้กับตำแหน่งของส่วนต่อประสานเครือข่ายวงย้อนกลับ (loopback) เมื่อผู้ใช้ส่งข้อมูลไปยังโลเคิลโฮสต์ พวกเขาจะได้รับข้อมูลของตัวเองกลับมา หรือพูดอีกนัยหนึ่งคือ เครื่องคอมพิวเตอร์ตัวมันเอง กลไกนี้มีประโยชน์สำหรับโปรแกรมเมอร์เพื่อทดสอบระหว่างการพัฒนาซอฟต์แวร์ นอกจากนี้โลเคิลโฮสต์ก็เป็นชื่อที่สงวนไว้สำหรับโดเมนระดับบนสุด (.localhost) ซึ่งสำรองไว้เพื่อหลีกเลี่ยงความสับสนกับการนิยามที่แคบกว่าของชื่อแม่ข่าย
โลเคิลโฮสต์ที่เป็นชื่อแม่ข่ายในระบบคอมพิวเตอร์สมัยใหม่ สามารถแปลงเป็นเลขที่อยู่ไอพีรุ่น 4 ในรูปของบล็อกเลขที่อยู่ 127.0.0.0/8 หรือตามปกติใช้ 127.0.0.1 และเลขที่อยู่ไอพีรุ่น 6 ก็คือ ::1
โลเคิลโฮสต์ถูกระบุให้ใช้เป็นชื่อแม่ข่ายของคอมพิวเตอร์เครื่องหนึ่ง ๆ ถ้ามิได้กำหนดไว้ให้เป็นอย่างอื่น ตัวอย่างเช่น ระบบหนึ่งกำลังทำงานเป็นเครื่องแม่ข่ายเอชทีทีพีและมีเว็บเบราว์เซอร์ติดตั้งอยู่ในระบบนั้นด้วย ถ้าระบุยูอาร์แอล http://localhost ให้กับเว็บเบราว์เซอร์ เว็บเบราว์เซอร์จะแสดงโฮมเพจของเว็บไซต์ที่ได้ติดตั้งลงในเครื่องนั้น ๆ เอง แสดงว่าเครื่องแม่ข่ายได้ถูกกำหนดค่าเพื่อให้บริการส่วนต่อประสานวงย้อนกลับด้วย การใช้ส่วนต่อประสานวงย้อนกลับก็ยังเลี่ยงการใช้งานฮาร์ดแวร์เครือข่าย การเชื่อมต่อบริการเครือข่ายที่ให้บริการบนเครื่องตัวมันเองเช่นเซิร์ฟเวอร์เกมคอมพิวเตอร์ โดยใช้ที่อยู่วงย้อนกลับ จะเป็นภาระให้แก่ทรัพยากรเครือข่ายน้อยกว่า
เอกสารมาตรฐานอินเทอร์เน็ตชุด STD-2 (เช่น RFC 1700) ที่กำหนดโดยคณะทำงานเฉพาะกิจด้านวิศวกรรมอินเทอร์เน็ต (ไออีทีเอฟ) ได้สงวนบล็อกเลขที่อยู่ 127.0.0.0/8 ไว้สำหรับใช้งานวงย้อนกลับ นั่นคือตั้งแต่ 127.0.0.0 จนถึง 127.255.255.255 จนกระทั่งข้อกำหนดนี้ถูกปรับปรุงแยกออกมาโดยองค์การกำหนดหมายเลขอินเทอร์เน็ต (ไอเอเอ็นเอ) ผ่านทางเว็บไซต์ขององค์การ เอกสารของไออีทีเอฟซึ่งออกมาภายหลังว่าด้วย "การใช้งานพิเศษของเลขที่อยู่ไอพีรุ่น 4" (RFC 3330) ก็ได้อธิบายถึงวิธีใช้บล็อกเลขที่อยู่ 127.0.0.0/8 สำหรับวงย้อนกลับ เอกสารดังกล่าวจึงทำให้ข้อกำหนดของนายทะเบียนอินเทอร์เน็ตประจำภูมิภาค (อาร์ไออาร์) หรือไอเอเอ็นเอตกไป และในท้ายที่สุด RFC 3330 ก็ถูกแทนที่ด้วยข้อกำหนดใหม่ RFC 5735
สำหรับการสื่อสารแบบไอพีรุ่น 4 ส่วนต่อประสานวงย้อนกลับเสมือนของระบบคอมพิวเตอร์ตามปกติถูกกำหนดให้กับเลขที่อยู่ 127.0.0.1 ด้วยตัวพรางเครือข่ายย่อย 255.0.0.0 สิ่งนี้บรรจุอยู่ในตารางการจัดเส้นทางของระบบเฉพาะที่ด้วยรายการที่ทำให้กลุ่มข้อมูลที่ส่งมาจากเลขที่อยู่ใด ๆ ในบล็อก 127.0.0.0/8 จะถูกจัดเส้นทางภายในไปยังอุปกรณ์เครือข่ายวงย้อนกลับ โดยขึ้นอยู่กับระบบปฏิบัติการที่ใช้ (เช่น ลินุกซ์หรือวินโดวส์) และกลไกการจัดเส้นทางที่ได้ติดตั้ง
ในทางตรงข้าม ส่วนเติมหน้าของการจัดเส้นทางวงย้อนกลับ ::1/128 ของการสื่อสารแบบไอพีรุ่น 6 ประกอบด้วยเลขที่อยู่ ::1 เพียงเลขเดียว (รูปเต็มคือ 0:0:0:0:0:0:0:1 ซึ่งบิตนัยสำคัญน้อยสุดเป็นหนึ่ง และบิตที่เหลือทั้งหมดเป็นศูนย์) ซึ่งถูกกำหนดไว้ให้เป็นเลขที่อยู่วงย้อนกลับโดยชัดแจ้ง แต่ถึงกระนั้นผู้ดูแลแม่ข่ายอาจกำหนดเลขที่อยู่เพิ่มเติมให้กับส่วนต่อประสานวงย้อนกลับตามความจำเป็นได้
ปลาหมอไพค์

ปลาหมอไพค์  เป็นสกุลของปลาน้ำจืดขนาดเล็ก ในวงศ์ปลาหมอสี (Cichlidae) สกุลหนึ่ง ใช้ชื่อวิทยาศาสตร์ว่า "Crenicichla" 
มีรูปร่างโดยรวม เหมือนปลาเข็มหรือปลาไพค์ ซึ่งเป็นปลาต่างอันดับกัน คือ มีรูปร่างทรงกระบอกยาว หรือทรงกระสวย ลำตัวหนา ไม่มีเหมือนกับปลาหมอสีทั่วไป และปากสามารถยืดหดได้เวลาฮุบอาหารคล้ายกับปลาช่อน
กระจายพันธุ์ทั่วไปในแหล่งน้ำของทวีปอเมริกาใต้ มีขนาดความยาวตั้งแต่ 3 นิ้ว จนถึงมากกว่า 30 เซนติเมตร ทุกชนิดเป็นปลากินเนื้อ ไล่ล่าปลาขนาดเล็กและลูกปลาต่าง ๆ รวมถึงกุ้งบริเวณผิวน้ำเป็นอาหาร เมื่อยังเป็นปลาขนาดเล็กจะมีพฤติกรรมรวมตัวกันเป็นฝูง
ปัจจุบัน อนุกรมวิธานไปแล้วกว่า 88 ชนิด และมีอีกกว่า 47 ชนิดที่เพิ่งค้นพบใหม่ และไม่ได้บรรยายทางวิทยาศาสตร์ โดยมีการค้นพบชนิดใหม่ ๆ เพิ่มขึ้นทุกปี นอกจากนี้แล้วยังพบมีการผสมข้ามพันธุ์กันด้วยในธรรมชาติ นิยมเลี้ยงกันเป็นปลาสวยงาม ซึ่งสามารถเพาะขยายพันธุ์กันได้ในที่เลี้ยง และกินอาหารสำเร็จรูปได้ด้วย
ชนิด.
ประมาณ 88 ชนิด
<templatestyles src="Col-begin/styles.css"/>
ปลาหมอโมโนคูลัส

ปลาหมอโมโนคูลัส (ชื่อท้องถิ่น: Popoca; ชื่อวิทยาศาสตร์: "Cichla monoculus") ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)
มีลักษณะคล้ายกับปลาหมอออสเซลาริส ("C. ocellaris") ซึ่งเป็นปลาพีค็อกแบสเหมือนกัน โดยเฉพาะในปลาขนาดเล็กกว่า 3 นิ้ว แต่จะมีความแตกต่างกันเมื่อปลาเริ่มมีความยาวได้ 5 นิ้ว โดยจะมีสีของครีบหางเป็นสีแดงเข้มกว่า และจุดบนลำตัวที่กลายเป็นลายแถบสีดำจะมีขนาดใหญ่และยาวกว่าปลาหมอออสเซลาริส และสีตามลำตัวจะมีสีเหลืองเข้มหรือเหลืองทองโดยเฉพาะส่วนท้อง และบนส่วนคาง, ครีบท้อง, ครีบก้น และด้านล่างของครีบหางจะเป็นสีส้มหรือสีแดงเข้มกว่า 
ตัวผู้เมื่อโตเต็มที่จะมีโหนกบนหัวเป็นสัน โดยบางตัวจะเริ่มมีโหนกนี้ตั้งแต่มีความยาวได้เพียง 6 นิ้ว เมื่อถึงช่วงผสมพันธุ์จะมีสีเข้มกว่าปกติ มีขนาดโตเต็มที่ได้ 70 เซนติเมตร
พบกระจายพันธุ์ในแหล่งน้ำขนาดใหญ่ในประเทศเปรู และโคลัมเบีย นิยมเลี้ยงกันเป็นปลาสวยงาม ซึ่งปลาหมอโมโนคูลัสในระยะแรกที่มีการนำเข้ามาในประเทศไทยในฐานะปลาสวยงาม ได้ถูกปะปนกับปลาหมอออสเซลาริส และมีการขยายพันธุ์ในธรรมชาติ จนถึงปัจจุบัน เชื่อว่า ปลาสกุลปลาพีค็อกแบสในประเทศไทยนั้น เป็นปลาหมอโมโนคูลัสมากกว่า
ปลาหมอแคระอกาสซิสสิอาย

ปลาหมอแคระอกาสซิสสิอาย หรือ ปลาหมอแคระอกาสซิสซี่ (ชื่อวิทยาศาสตร์: "Apistogramma agassizii") ปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)
จัดเป็นปลาหมอแคระในสกุลอพิสโตแกรมมาชนิดหนึ่ง ซึ่งถือได้ว่าเป็นชนิดที่ได้รับการอนุกรมวิธานไว้เก่าแก่มากที่สุดชนิดหนึ่งของสกุลนี้ โดยถูกตั้งชื่อเพื่อเป็นเกียรติแก่ หลุยส์ อกาสซี นักธรณีวิทยาและนักมีนวิทยาชาวสวิสเซอร์แลนด์ ที่บั้นปลายใช้ชีวิตพำนักในสหรัฐอเมริกา 
เป็นปลาขนาดเล็ก มีขนาดความยาวไม่เกิน 10 เซนติเมตร มีครีบหางปลายแหลมเหมือนเปลวเทียน ลำตัวยาว มีลายคาดลำตัวขนาดหนา และมีสีสันสดใสสวยงาม กระจายพันธุ์อยู่ทั่วแม่น้ำอเมซอน ตั้งแต่ตอนบนซึ่งอยู่ค่อนมาทางด้านตะวันตกของทวีปอเมริกาใต้ตามลุ่มแม่น้ำต่าง ๆ บริเวณสามเหลี่ยมชายแดนประเทศโคลัมเบีย, เปรู และบราซิล ต่อเนื่องไปยังแม่น้ำพูทูมาโย, เทเฟ, จาปูรา และริโอเนโกร ผ่านเมืองซานตาเรมที่ตั้งอยู่บนปากแม่น้ำทาปาโฮส และไล่ต่อเนื่องไปทางทิศตะวันออกของเมืองเบเล็มที่ปากแม่น้ำอเมซอน โดยพบในแหล่งน้ำที่มีน้ำสีชา และมีค่าความเป็นกรดเป็นด่างต่ำกว่ามาตรฐานปกติ (ต่ำกว่า 6.5 pH) แต่ก็อาจพบได้ในแหล่งน้ำใส หรือแหล่งน้ำขุ่นได้เช่นกัน
โดยปลาในแต่ละพื้นที่จะมีสีสันของลำตัวและครีบต่าง ๆ แตกต่างกัน รวมถึงลวดลายต่าง ๆ เช่น ปลาที่พบในแม่น้ำเทเฟ จะไม่มีลายซิกแซก แต่จะมีสีสันและลวดลายเป็นเอกลักษณ์เฉพาะ เป็นต้น 
เป็นปลาที่นิยมเลี้ยงเป็นปลาสวยงาม ซึ่งสามารถเพาะขยายพันธุ์ในที่เลี้ยงได้จนมีสายพันธุ์ที่มีลักษณะสวยงามแปลกไปจากปลาที่พบในธรรมชาติ เช่น "ดับเบิลเรด" หรือ "ซุปเปอร์เรด" ที่มีครีบสีแดง "เรดโกลด์" ที่มีส่วนท้องเป็นสีเหลืองเข้ม หรือ "ไฟร์เรด" ที่เป็นปลาที่มีเม็ดสีผิดปกติ ขนาดเม็ดสีดำบนลำตัวและครีบต่าง ๆ ทำให้สีลำตัวเป็นสีขาว หรือสีทองตัดกับครีบสีต่าง ๆ เป็นต้น
มีพฤติกรรมผสมพันธุ์ โดยตัวผู้หนึ่งตัวจะเฝ้าอาณาเขตของตัวเอง และจะผสมพันธุ์กับตัวเมียหลายตัวที่จับจองพื้นที่ในอาณาเขตนั้น 
ปลาหมอแคระอกาสซิสสิอาย จัดได้ว่าเป็นปลาหมอแคระชนิดที่มีราคาซื้อขายสูงสุด และได้รับความนิยมมากที่สุดในแง่ของการเลี้ยงเป็นปลาสวยงาม โดยนิยมเลี้ยงและเพาะขยายพันธุ์ในตู้ไม้น้ำ ในประเทศไทยได้ถูกนำเข้าจากต่างประเทศราวปี พ.ศ. 2545-พ.ศ. 2546 ในแง่ของการเพาะขยายพันธุ์ให้ได้ผลผลิตและต่อยอดออกไป ยังต้องนำเข้าพ่อแม่พันธุ์จากต่างประเทศกันอยู่
ศราวุธ เพชรพนมพร

ศราวุธ เพชรพนมพร (เกิด 25 เมษายน พ.ศ. 2513) ชื่อเล่น ป๊อบ เป็นนายกองค์การบริหารส่วนจังหวัดอุดรธานี อดีตสมาชิกสภาผู้แทนราษฎรจังหวัดอุดรธานี 4 สมัย อดีตรองเลขาธิการพรรคเพื่อไทย และอดีตประธานคณะกรรมาธิการการต่างประเทศ สภาผู้แทนราษฎร อดีตรองประธานสภาองค์การบริหารส่วนจังหวัดอุดรธานี
ประวัติ.
ศราวุธ เกิดวันที่ 25 เมษายน พ.ศ. 2513 ที่ตำบลหมากแข้ง อำเภอเมืองอุดรธานี จังหวัดอุดรธานี เป็นบุตรของนายสุวิทย์ กับนางวิไล เพชรพนมพร มีพี่น้อง 5 คน ด้านครอบครัวสมรสกับนางนุดีพร เพชรพนมพร (สกุลเดิม: พรหมนอก) ธิดาของ พลตำรวจเอก ประชา พรหมนอก อดีตผู้บัญชาการตำรวจแห่งชาติ คนแรก และอดีตรองนายกรัฐมนตรี มีบุตร 2 คน
สำเร็จการศึกษาระดับมัธยมจาก โรงเรียนดอสบอสโกวิทยา จังหวัดอุดรธานี จบปริญญาตรีจากคณะบริหารธุรกิจ สาขาการเงิน การคลัง และการธนาคาร
จากมหาวิทยาลัยอัสสัมชัญ และปริญญาโทสาขาสังคมสงเคราะห์ในกระบวนการยุติธรรม จากมหาวิทยาลัยธรรมศาสตร์
งานการเมือง.
ศราวุธ อดีตเป็นสมาชิกสภาองค์การบริหารส่วนจังหวัดอุดรธานี และได้รับเลือกให้เป็นรองประธานสภาองค์การบริหารส่วนจังหวัดอุดรธานี ในปี พ.ศ. 2544 ลงสมัครเป็นสมาชิกสภาผู้แทนราษฎรครั้งแรก สังกัดพรรคชาติพัฒนาได้รับการเลือกตั้งเป็น สส.ครั้งแรก และได้รับการแต่งตั้งให้ดำรงตำแหน่งผู้ช่วยรัฐมนตรีว่าการกระทรวงสาธารณสุข (สุดารัตน์ เกยุราพันธุ์) และได้รับเลขานุการรัฐมนตรีช่วยว่าการกระทรวงสาธารณสุข (ประชา พรหมนอก) 
ต่อมาในปี 2548 ศราวุธ ได้ย้ายไปสังกัด พรรคไทยรักไทย และลงสมัครรับเลือกตั้ง และได้รับการเลือกตั้งเป็น สส. เป็นสมัยที่ 2 
ต่อมาในปี 2550 ได้ย้ายไปสังกัดพรรคเพื่อแผ่นดิน และได้รับเลือกเป็นรองเลขาธิการพรรค เมื่อปี 2551 และได้ลงสมัครรับเลือกตั้ง แต่ไม่ได้รับการเลือกตั้งแต่ได้รับแต่งตั้งเป็นเลขานุการรัฐมนตรีว่าการกระทรวงเทคโนโลยีสารสนเทศและการสื่อสาร เมื่อวันที่ 20 กุมภาพันธ์ 2551
ต่อมาพรรคพลังประชาชน ถูกยุบ และเปลี่ยนเป็นพรรคเพื่อไทย จึงย้ายไปสังกัดพรรคเพื่อไทย และลงสมัครรับเลือกตั้ง และได้รับเลือกเป็น สส.สมัยที่ 3
บทบาทที่สำคัญทางการเมือง.
ศราวุธ มีบทบาทสำคัญในปี 2544–2545 ที่ได้ยื่นกระทู้อภิปรายในสภาผู้แทนราษฎร ถามไปยัง วันมูหะมัดนอร์ มะทา รัฐมนตรีว่าการกระทรวงคมนาคม ในขณะนั้น เกี่ยวกับการเร่งแก้ไขปัญหาในการก่อสร้างถนนนิตโย ซึ่งเป็นถนนคมนาคมสายหลักของจังหวัดอุดรธานี ที่เชื่อมต่อระหว่างถนนโพธิ์ศรี (ถนนใจกลางเมือง) กับ ถนนอุดรธานี-สกลนคร (ถนนเชื่อมเส้นรอบเมือง) มีความยาวประมาณ 5 กิโลเมตร ที่กระทรวงคมนาคมในขณะนั้นก่อสร้างยังไม่แล้วเสร็จ ประชาชนที่อาศัยอยู่สองฝั่งถนนได้รับความเดือดร้อนเป็นจำนวนมาก จนได้รับการแก้ไขและก่อสร้างแล้วเสร็จในเวลาต่อมาไม่นานภายหลังจากการอภิปรายในสภา
เสนารักษ์

เสนารักษ์ คือ บริการทางการแพทย์ ทำหน้าที่คล้ายพยาบาล จัดบริการดำรงไว้ซึ่งคุณภาพและพลานามัยที่เหมาะต่อการปฏิบัติการทางทหาร การอนุรักษ์กำลังรบถือว่าเป็นภารกิจที่สำคัญของแพทย์ทหาร รัฐบาลอนุมัติตั้งโรงเรียนเสนารักษ์กองทัพบก ในปี พ.ศ. 2482 เน้นแนวทางที่สามารถรักษาชีวิติได้แก่ การห้ามเลือด การดูแลแผลเปิดทรวงอก และการเปิดทางเดินหายใจ ไม่เน้น CPR การพันแผล ดามเฝือก ฯลฯ หัตถการ รับผิดชอบในการให้การปฐมพยาบาลและดูแลการบาดเจ็บในสนามรบ พวกเขายังรับผิดชอบในการให้การรักษาพยาบาลอย่างต่อเนื่องในกรณีที่ไม่มีแพทย์ที่พร้อมใช้งานรวมถึงการดูแลผู้ป่วยและการบาดเจ็บในสงคราม พวกเขาให้บริการเพื่อให้ง่ายต่อการย้ายไปพร้อมกับกองกำลังและตรวจสอบสุขภาพอย่างต่อเนื่อง 
ทหารบก.
"Army Corps" เริ่มก่อตั้งเป็นกองกรมกลาง กรมยุทธนาธิการ และโรงพยาบาลกลางกรมทหารบก ในปี พ.ศ. 2443 เปลี่ยนชื่อเป็นกรมแพทย์ทหารบก ต่อมาปี พ.ศ. 2485 เปลี่ยนชื่อเป็น กรมเสนารักษ์ทหารบก ได้ยกระดับเป็น กองเสนารักษ์มณฑลทหารบกที่ (1)กองเสนารักษ์มณฑลทหารบกที่และกรมเสนารักษ์ ในปี 2489 ย้ายกลับมาปากคลองหลอด เปลี่ยนชื่อเป็น กรมแพทย์ทหารบก อีกครั้งนับแต่นั้นมา และ พ.ศ. 2495 ได้ก่อตั้งโรงเรียนเสนารักษ์
ทหารเรือ.
"Naval Corps" ฐานะและนามของหน่วยได้ปรับปรุงกันมาตามยุคตามสมัย เพื่อความเหมาะสม บางสมัยก็มีฐานะเป็นกรมกอง บางสมัยก็เปลี่ยนนาม คือ
พ.ศ. 2475 เป็นระยะเวลาที่เศรษฐกิจของประเทศชาติกำลังตกต่ำ หน่วยนี้ได้เปลี่ยนชื่อเป็น "กรมเสนารักษ์ ราชนาวี" แล้วลดลงเป็น "กองเสนารักษ์ ราชนาวี" สังกัดกรมแพทย์สุขาภิบาลทหารบก
พ.ศ. 2476 เปลี่ยนเป็น "กองเสนารักษ์ ราชนาวี" ย้ายมาสังกัดกรมทหารเรือ และกองทัพเรือ
พ.ศ. 2479 เปลี่ยนเป็น "กองแพทย์ทหารเรือ" สังกัดกองทัพเรือ
พ.ศ. 2493 ยกฐานะขึ้นเป็น "กรมแพทย์ทหารเรือ" สังกัดกองทัพเรือ เรื่อยมาจนกระทั่งบัดนี้
ทหารอากาศ.
"Air Force Corps" 2493 ในสงครามเกาหลี กองทัพไทยเข้าร่วมกองกำลังสหประชาชาติ แพทย์และพยาบาลทหารอากาศอยู่ในฐานะเจ้าหน้าที่ส่งกลับทางอากาศและปฏิบัติหน้าที่ในโรงพยาบาลศัลยกรรมเคลื่อนที่ของสหประชาชาติ ต่อมาในวันที่ 9 พฤศจิกายน 2491 กองเสนารักษ์ทหารอากาศเลื่อนฐานะเป็น "กรมแพทย์ทหารอากาศ"
แหล่งข้อมูออื่น.
กองเสนารักษ์
คู่มือเสนารักษ์[]
กองร้อยพลเสนารักษ์ 
โรงเรียนเสนารักษ์
กรมแพทย์ทบ.[]
กรมแพทย์ ทบ. 
กรมแพทย์ ทอ. 
เสนารักษ์ทหารอากาศ
กรมแพยทย์ ทร. 
กรมเสนารักษ์ราชนาวี 
https://sites.google.com/site/nnshelaphaethyrun1240/1[]
เนนแนวทางที่สามารถรักษาชีวิต[]
ว่าด้วยการรักษาพยาบาลและการสงกลับในสนาม 
การบริการทางการแพทย์ 
<templatestyles src="Reflist/styles.css" />
นิศาชล สิ่วไธสง

นิศาชล สิ่วไธสง (เกิด 15 พฤศจิกายน พ.ศ. 2536) ชื่อเล่น เนสท์ เป็น 1 ในผู้เข้าแข่งขันรายการ ทรู อะคาเดมี่ แฟนเทเชีย ซีซั่นที่ 9 มีรหัสประจำตัวคือ V7 ได้รับรางวัลรองชนะเลิศอันดับ 3 ปัจจุบันเป็นนักแสดงอิสระ
ประวัติ.
นิศาชล สิ่วไธสง หรือ เนสท์ เกิดวันที่ 15 พฤศจิกายน พ.ศ. 2536 ณ จังหวัดนครราชสีมาต่อมาย้ายไปอยู่ที่จังหวัดขอนแก่น 
มีน้องชาย 1 คน จบการศึกษาระดับมัธยมในแผนการเรียนศิลป์ – ฝรั่งเศส ที่โรงเรียนแก่นนครวิทยาลัย จังหวัดขอนแก่น สำเร็จการศึกษาในระดับปริญญาตรี มหาวิทยาลัยรังสิต คณะนิเทศศาสตร์ สาขาวิทยุและโทรทัศน์ เนสท์มีความสามารถพิเศษในการร้องเพลง และยังเคยประกวด มิสทีนไทยแลนด์ 
ปี 2010 ติดรอบ 15 คนสุดท้าย
ทรู อะคาเดมี่ แฟนเทเชีย ซีซั่นที่ 9.
เนสท์เข้าร่วมรายการทรู อะคาเดมี่ แฟนเทเชีย ซีซั่นที่ 9 ผ่านทางการออดิชั่นสดจากภาคอีสานและผ่านเป็นตัวแทนภาค เมื่อวันที่ 29 เมษายน พ.ศ. 2555 จนสามารถผ่านการคัดเลือกเข้ามาเป็น 24 ว่าที่นักล่าฝันในบ้านเล็ก และสามารถชนะใจกรรมการประจำทีม (ครูปุ้ม, ปู แบล็คเฮด) ผ่านเข้ารอบได้เป็น 1 ใน 12 นักล่าฝันตัวจริงของ True AF9 ได้รหัสประจำตัวเป็น V7 และเนสท์ได้รับรางวัลรองชนะเลิศอันดับ 3 โดยตลอดการแข่งขันในบ้านใหญ่ เนสท์ได้รับโจทย์เพลงต่าง ๆ ดังนี้
อาณาจักรเวียงจันทน์

อาณาจักรเวียงจันทน์ เป็นอาณาจักรที่ครอบคลุมบริเวณที่เป็นตอนกลางของประเทศลาวและภาคตะวันออกเฉียงเหนือตอนบนของประเทศไทยในปัจจุบัน และติดต่อกับอาณาจักรหลวงพระบางและอาณาจักรจำปาศักดิ์เมื่อถึง พ.ศ. 2436 อาณาจักรล้านช้างทั้ง 3 ส่วนจึงได้ตกเป็นอาณานิคมของฝรั่งเศส และได้รับเอกราชเป็นพระราชอาณาจักรใน พ.ศ. 2496 รวมลาวอยู่ภายใต้อาณานิคมของประเทศฝรั่งเศสเป็นเวลา 60 ปี
โรงเรียนพนาสนวิทยา

ประวัติโรงเรียน 
ข้อมูลทั่วไปเกี่ยวกับโรงเรียน
 
 สภาพทางภูมิศาสตร์
 โรงเรียนพนาสนวิทยาตั้งอยู่หมู่ที่ 11 บ้านบวรรัตน์ ตำบลอู่โลก อำเภอลำดวน จังหวัดสุรินทร์ สังกัดสำนักงานเขตพื้นที่การศึกษาสุรินทร์เขต 1
 กระทรวงศึกษาธิการ มีพื้นที่ 49 ไร่ 2 งาน ตั้งอยู่ห่างจากอำเภอลำดวนประมาณ 7 กม.
 
 ประวัติความเป็นมา
 โรงเรียนพนาสนวิทยา เป็นโรงเรียนมัธยมศึกษา สังกัดกองการมัธยมศึกษา กรมสามัญศึกษา กระทรวงศึกษาธิการ ได้รับอนุมัติให้จัดตั้งเป็นโรงเรียน
ตามประกาศของกรมสามัญศึกษา กระทรวงศึกษาธิการ เมื่อวันที่ 14 มีนาคม 2538 ลงนามโดยนายสัมพันธ์ ทองสมัคร รัฐมนตรีว่าการกระทรวงศึกษาธิการ
 โรงเรียนได้เริ่มเปิดรับสมัครนักเรียนในภาคเรียนที่ 1 ปีการศึกษา 2535 และเปิดทำการเรียนการสอนเมื่อวันที่ 6 พฤษภาคม 2535 มีนักเรียนทั้งสิ้น 67 คน
 มาเรียนจริง 54 คน เมื่อเปิดการเรียนการสอนในฤดูฝนสภาพพื้นที่ที่ตั้งโรงเรียนเกิดปัญหาเพราะเป็นที่ลุ่ม ทำให้เกิดปํญหาน้ำท่วมสูงประมาณ 1 เมตรตลอดฤดูกาล
 นายฤกษดา พานิชกิจเจริญ นายอำเภอลำดวน เห็นสภาพปัญหาดังกล่าว จึงได้จัดหาพื้นที่ที่เหมาะสมให้ใหม่ ได้รับความเห็นชอบและสนับสนุนจาก
เจ้าคณะอำเภอลำดวน-สังขะ ปลัดอำเภอ ที่ดินอำเภอ ป่าไม้ ศึกษาธิการอำเภอ เห็นชอบให้ใช้พื้นที่ป่าสงวนแห่งชาติ ป่าฝั่งซ้ายห้วยทับทัน เป็นที่ตั้งโรงเรียน และได้รับอนุมัติ
จากกรมป่าไม้ให้ใช้พื้นที่ตามคำสั่งอนุมัติของอธิบดีกรมป่าไม้ ฉบับที่ 332/2536 ในพื้นที่ 49 ไร่ 2 งาน อยู่ริมถนนสายสุรินทร์-สังขะ หลักกิโลเมตรที่ 33-34 หมู่ที่ 11 บ้านบวรรัตน์
 ตำบลอู่โลก อำเภอลำดวน จังหวัดสุรินทร์ มีอาณาเขตติดต่อดังนี้
 ทิศเหนือ ติดกับถนนราดยางสายสุรินทร์-สังขะ
 ทิศใต้ ติดกับถนนเชื่อมบ้านบวรรัตน์-สหมิตร
 ทิศตะวันออก ติดกับเขตอนุรักษ์พันธุ์ป่าสนหนองคู
 ทิศตะวันตก ติดกับบ้านบวรรัตน์
อักษรย่อของโรงเรียน พ.ว.
ตราและสัญลักษณ์ประจำโรงเรียน
1. ยอดแหลมของกรี หมายถึง ความมีปัญญา และความเจริญก้าวหน้าทางการศึกษาสีประจำโรงเรียน เขียว-ชมพู
คำขวัญของโรงเรียน มีวินัย ใฝ่ศึกษา พาสามัคคี มีคุณธรรม นำพัฒนา
ปรัชญาของโรงเรียน วินโย โลวัฒฑโน : ผู้มีวินัยทำให้โลกเจริญ
2. ลายไทย หมายถึง การอนุรักษ์วัฒนธรรมไทย
3.ฐานเสมา หมายถึง การศึกษา
4. ดอกต้นสน หมายถึง การอนุรักษ์สิ่งแวดล้อม (ป่าไม้)
อักษรย่อของโรงเรียน พ.ว.
วงศ์ซาลาแมนเดอร์เอเชีย

วงศ์ซาลาแมนเดอร์เอเชีย  เป็นวงศ์ของสัตว์สะเทินน้ำสะเทินบกจำพวกซาลาแมนเดอร์ ใช้ชื่อวงศ์ว่า Hynobiidae 
พบกระจายพันธุ์ในทวีปเอเชียและรัสเซีย พบจนถึงอัฟกานิสถานและอิหร่าน มีความใกล้เคียงกับซาลาแมนเดอร์ยักษ์ (Cryptobranchidae) ซึ่งถือเป็นว่าเป็นซาลาแมนเดอร์ที่ยังมีเค้าโครงมาจากซาลาแมนเดอร์ในยุคก่อนประวัติศาสตร์ จึงจัดอยู่ในอันดับย่อยเดียวกัน คือ Cryptobranchoidea ประมาณครึ่งหนึ่งของสมาชิกในวงศ์นี้ พบในประเทศญี่ปุ่น 
ซาลาแมนเดอร์วงศ์นี้ มีการปฏิสนธิภายนอกหรือออกลูกเป็นไข่ ซึ่งแตกต่างจากซาลาแมนเดอร์วงศ์อื่นที่ปฏิสนธิภายใน ตัวผู้จะสนใจถุงไข่มากกว่าตัวเมีย ตัวเมียจะวางถุงไข่ครั้งละ 2 ใบ ถุงไข่แต่ละถุงจะมีไข่ได้มากกว่า 70 ใบ จากนั้นตัวอ่อนจะถูกเลี้ยงโดยพ่อแม่ 
เป็นวงศ์ที่มีการเปลี่ยนแปลงรูปร่างสมบูรณ์ ตัวเต็มวัยมีเปลือกตาและไม่มีเหงือก ลำตัวป้อม หัวและหางมีขนาดใหญ่ มีขาทั้ง 2 คู่ ส่วนมากมีปอดใหญ่ แต่ในสกุล "Ranodon" มีปอดเล็กมาก และสกุล "Onychodactylus" ไม่มีปอด ส่วนใหญ่ซาลาแมนเดอร์วงศ์นี้มีขนาดตัวเล็กและความยาวน้อยกว่า 10 เซนติเมตร ชนิดที่ใหญ่ที่สุดยาว 25 เซนติเมตร ส่วนใหญ่อาศัยอยู่บนบกแต่เคลื่อนย้ายไปยังแหล่งน้ำเพื่อผสมพันธุ์ นอกจากบางชนิดที่อาศัยอยู่ในน้ำและหลายชนิดอาศัยอยู่ในลำธารบนภูเขา 
การจัดลำดับชั้น.
วงศ์ย่อย Hynobiinae
วงศ์ย่อย Protohynobiinae
คอนเนอร์ วิกคัม

คอนเนอร์ นีล แรลฟ์ วิกคัม  เกิดเมื่อวันที่ 31 มีนาคม ค.ศ. 1993 เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับเชฟฟีลด์เวนส์เดย์ (ยืมตัวจากคริสตัลพาเลซ) ในแชมเปียนชิป
วิกคัมเป็นลูกชายของนายทหารชาวไอร์แลนด์เหนือ แต่เขากลับเลือกที่จะลงสนามรับใช้ทีมชาติอังกฤษตั้งแต่ชุดอายุ 16, 17, 19 และ 21 ปี โดยเป็นผู้ทำประตูชัยให้อังกฤษชุดอายุ 17 ปีเอาชนะสเปน และคว้าแชมป์ยุโรป 2010 มาครองได้สำเร็จ
วิกคัมเริ่มต้นการเล่นฟุตบอลด้วยการเป็นเด็กฝึกหัดของสโมสรเรดดิงเป็นเวลา 4 ปี ก่อนจะย้ายมาอยู่กับสโมสรอิปสวิชทาวน์ซึ่งในขณะนั้นเขามีอายุเพียง 13 ปีเท่านั้น หลังจากนั้นเขาได้กลายมาเป็นนักเตะที่มีอายุน้อยที่สุดในการลงสนามให้กับทีมชุดใหญ่ของอิปสวิชทาวน์ด้วยวัยเพียง 16 ปี 11 วันเท่านั้น เมื่อวันที่ 11 เมษายน 2009 และดาวยิงรายนี้ก็สามารถทำประตูแรกได้สำเร็จในอีก 4 นัดต่อมา โดยเขาลงสนามให้กับต้นสังกัดไปแล้วทั้งสิ้น 65 นัด ยิงได้ 13 ประตู ด้วยกัน ก่อนจะย้ายมาร่วมทีมกับสโมสรซันเดอร์แลนด์เมื่อวันพุธที่ 29 มิถุนายน 2011 ด้วยค่าตัวราว 7.9 ล้านปอนด์ ภายใต้สัญญา 4 ปี
ฮิดะ

ฮิดะ  เป็นนครที่ตั้งอยู่ทางเหนือสุดของจังหวัดกิฟุ ประเทศญี่ปุ่น ตั้งชื่อตามแคว้นฮิดะในอดีต ซึ่งมีศูนย์กลางตั้งอยู่ในบริเวณนี้ มีขนาดพื้นที่ทั้งสิ้น 792.53 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 21,380 คน
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของฮิดะลดลงอย่างต่อเนื่องในช่วง 50 ปีที่ผ่านมา
จี ดอง-วอน

จี ดอง-วอน (เกิด 28 พฤษภาคม ค.ศ. 1991) เป็นนักฟุตบอลชาวเกาหลีใต้ ปัจจุบันเล่นในตำแหน่งกองหน้าให้กับเอฟซีโซลในเคลีก และยังเคยเล่นให้กับสโมสรฟุตบอลซันเดอร์แลนด์ในพรีเมียร์ลีกอังกฤษ
ล็อบสเตอร์

"ระวังสับสนกับ: กุ้งมังกร"
"สำหรับล็อบสเตอร์ที่พบในน้ำจืด ดูที่: เครย์ฟิช"
ล็อบสเตอร์  เป็นสัตว์ทะเลน้ำเค็มขนาดใหญ่ ลักษณะลำตัวจะมีสีดำปนแดง ชื่อของกุ้งชนิดนี้มาจากคำในภาษาอังกฤษสมัยโบราณว่า Loppestre เป็นคำสมาสของคำภาษาละตินว่า Locusta แปลว่า ตั๊กแตน และ Loppe ในภาษาอังกฤษ ที่แปลว่า แมงมุม ล็อบสเตอร์เป็นสัตว์ขาปล้อง สายพันธุ์ที่เป็นที่รู้จักกันดีที่สุดคือล็อบสเตอร์ยุโรปกับล็อบสเตอร์อเมริกา เจริญเติบโตด้วยการลอกคราบ เนื่องจากฟันที่ใช้บดอาหารในกระเพาะอาหาร เป็นส่วนหนึ่งของโครงกระดูกภายนอก จึงจำเป็นต้องดึงเอาเนื้อเยื่อของลำคอ กระเพาะ และทวารหนักออกมาด้วย แต่ไม่ใช่ทุกตัวที่จะรอดชีวิตจากกระบวนการลอกคราบนี้
นอกจากนี้แล้ว ล็อบสเตอร์ยังถือว่าได้ว่าเป็นครัสเตเชียนที่มีอายุยืนยาวที่สุดด้วย มีอายุขัยโดยเฉลี่ย 100 ปี
แขน

แขน (arm) เป็นส่วนหนึ่งในร่างกายของมนุษย์อยู่ระหว่างไหล่กับข้อศอก ใช้ในการเคลื่อนที่ สัตว์บางชนิดจะมีแขนเช่นลิงในการหยิบจับหรือคลาน ส่วนต้นแขนหมายถึงแขนตั้งแต่ไหล่จนถึงข้อศอก ปลายแขนหมายถึงหมายถึงแขนตั้งแต่ข้อศอกจนถึงมือ
คาทูนา ลอริก

คาทูนา ลอริก  เกิดวันที่ 1 มกราคม ค.ศ. 1974 ที่ทบิลิซี และมีชื่อแรกเกิดคือ คาทูนา คริวิชวิลี (:) เป็นนักกีฬายิงธนูชาวอเมริกันผู้มีพื้นเพมาจากสาธารณรัฐจอร์เจีย
ลอริกได้รับเหรียญทองแดงในประเภทบุคคล และเหรียญทองในประเภททีมในการแข่งขันชิงแชมป์ยุโรป 1990 ที่บาร์เซโลนา ที่ซึ่งเธอแข่งในนามของทีมสหภาพโซเวียต รวมทั้งเธอยังได้รับเหรียญทองในประเภทบุคคลและทีมในการแข่งขันชิงแชมป์ยุโรป 1992 ที่ประเทศมอลตา
ลอริกได้รับเหรียญทองแดงจากการแข่งขันประเภททีมหญิงให้แก่ทีมรวมเฉพาะกิจในโอลิมปิกในโอลิมปิกฤดูร้อน 1992 แล้วลอริกก็เข้าแข่งขันให้แก่ทีมชาติจอร์เจียในโอลิมปิกฤดูร้อน 1996 และโอลิมปิกฤดูร้อน 2000 ในชื่อของ คาทูนา ลอริก จากนั้นเธอก็ได้รับสัญชาติสหรัฐฯ และได้รับการคัดเลือกเข้าสู่การแข่งขันยิงธนูประเภทบุคคลหญิง ในโอลิมปิกฤดูร้อน 2008 ที่กรุงปักกิ่ง โดยในรอบจัดอันดับเธอทำคะแนนรวมที่ 635 แต้ม ที่ซึ่งเธออยู่ในอันดับที่ 16 ของตาราง และในการแข่งไฟนอล เธอได้พบกับ เวอร์กินี อาร์โนลด์ จากฝรั่งเศสในรอบแรก และเธอก็เป็นฝ่ายชนะที่คะแนน 107-105 ในรอบที่สองเธอได้เป็นฝ่ายชนะ อลิสัน วิลเลียมสัน ที่คะแนน 112-109 และชนะ อานา เรนดอง ที่คะแนน 107-95 ซึ่งเธอสามารถเข้าสู่รอบควอเตอร์ไฟนอล แต่เธอก็ไม่สามารถเอาชนะ ยุน อกฮี ผู้ซึ่งได้เหรียญทองแดงในเวลาต่อมา โดยเป็นฝ่ายแพ้ 111-105
คาทูนา ลอริก ยังเป็นผู้สอนการยิงธนูแบบรีเคิร์ฟให้แก่ เจนนิเฟอร์ ลอว์เรนซ์ ซึ่งเป็นนักแสดงหญิงในภาพยนตร์ ค.ศ. 2012 เรื่อง "เกมล่าเกม"
เดวิด วอน (นักฟุตบอล)

เดวิด โอวิน วอน  เกิดเมื่อวันที่ 18 กุมภาพันธ์ ค.ศ. 1983 เป็นนักฟุตบอลชาวเวลส์ ปัจจุบันเล่นให้กับสโมสรแนนทวิช ทาวน์ ในนอร์เทิร์น พรีเมียร์ลีก
RBS-15

RBS-15 (โรบอตซิสเต็ม 15) เป็นอาวุธปล่อยผิวพื้นสู่ผิวพื้น, ผิวพื้นสู่อากาศ และอากาศสู่ผิวพื้น ที่พัฒนาโดยบริษัท Saab Bofors Dynamics ของสวีเดนร่วมกับเยอรมนี จุดเริ่มต้นของโครงการเกิดขึ้นในช่วงทศวรรษ 1970 โดยกองทัพเรือสวีเดนต้องการอาวุธปล่อยที่สามารถปฏิบัติการในทะเลบอลติกได้อย่างมีประสิทธิภาพ ทั้งในสภาพอากาศเลวร้ายและภูมิประเทศชายฝั่งที่ซับซ้อน
RBS-15 ถูกออกแบบให้มีพิสัยยิงไกล ความสามารถโจมตีเป้าหมายที่อยู่หลังเส้นขอบฟ้า และระบบนำวิถีที่ต้านทานการรบกวนทางอิเล็กทรอนิกส์ได้ดี เมื่อเข้าใกล้เป้าหมาย มิสไซล์จึงจะเปิดเรดาร์ของตนเองเพื่อค้นหาและจับยืนยันเป้าหมายขั้นสุดท้าย หัวรบระเบิดแรงสูงเจาะเกราะ ถูกออกแบบมาเพื่อสร้างความเสียหายรุนแรงต่อเรือรบขนาดใหญ่ จุดเด่นอีกประการของ RBS-15 คือความยืดหยุ่น สามารถยิงจากเรือรบ รถบรรทุกภาคพื้นดิน และเครื่องบินขับไล่ เช่น กริพเพน จึงนับว่าเป็นมิสไซล์ที่รองรับการใช้งานข้ามเหล่าทัพปัจจุบัน RBS-15 ได้รับการจัดหาโดยหลายประเทศในยุโรป
แจ็ก คอลแบ็ก

แจ็ก เรย์มอนด์ คอลแบ็ก (เกิด 24 ตุลาคม 1989) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองกลางตัวรับให้กับควีนส์พาร์กเรนเจอส์ในอีเอฟแอลแชมเปียนชิป
โมบิลสูทกันดั้ม 00 เดอะมูฟวี่ การตื่นของผู้บุกเบิก

โมบิลสูทกันดั้มดับเบิ้ลโอ เดอะมูฟวี่: การตื่นของผู้บุกเบิก (#เปลี่ยนทาง ,) เป็นภาพยนตร์อนิเมะซึ่งมีเนื้อหาต่อเนื่องจากอนิเมะทางโทรทัศน์ชุดโมบิลสูทกันดั้มดับเบิลโอ มีเนื้อหาเกี่ยวกับการต่อสู้ของกลุ่มองค์กรติดอาวุธเอกชน "เซเลสเชี่ยล บีอิ้ง" ในช่วง 2 ปีหลังจากจบเหตุการณ์ในภาคโทรทัศน์ โดยเป็นการต่อสู้กับสิ่งมีชีวิตต่างดาวที่ไม่มีใครรู้จักมาก่อน ซึ่งถูกเรียกชื่อว่า "ELS" นับได้ว่าเป็นซีรีส์กันดั้มชุดแรกที่มีเนื้อหากล่าวถึงสิ่งมีชีวิตจากต่างดาว
ภาพยนตร์เรื่องนี้ออกฉายรอบปฐมทัศน์ที่ประเทศญี่ปุ่นและประเทศสิงคโปร์เมื่อวันที่ 18 กันยายน ค.ศ. 2010 ออกฉายในงาน New York Anime Festival เมื่อวันที่ 10 ตุลาคม และในงาน Anime Festival Asia ในวันที่ 13 พฤศจิกายน ปีเดียวกัน ทั้งนี้ ซันไรส์ได้ตัดสินใจทำคำบรรยายบทภาพยนตร์เป็นภาษาอังกฤษอย่างเป็นทางการสำหรับอนิเมะชุดกันดั้ม โดยนำร่องจากภาพยนตร์เรื่องนี้ในรอบการออกฉายที่ประเทศสิงคโปร์ หลังจากนั้นจึงได้มีการจัดจำหน่ายในรูปแบบ Blu-ray และ DVD ที่ญี่ปุ่น เมื่อวันที่ 25 ธันวาคม ค.ศ. 2010
สำหรับในประเทศไทย ลิขสิทธิ์ในการจำหน่ายภาพยนตร์ "โมบิลสูทกันดั้มดับเบิ้ลโอ เดอะมูฟวี่: การตื่นของผู้บุกเบิก" เป็นของบริษัท DEX เช่นเดียวกับแอนิเมชั่นทางโทรทัศน์ชุดโมบิลสูทกันดั้มดับเบิ้ลโอ
"ดูรายละเอียดเพิ่มเติมที่ ตัวละครในกันดั้มดับเบิลโอ"
การ์โลส กูเอยาร์

การ์โลส ฆาบิเอร์ กูเอยาร์ ฆิเมเนซ  เกิดเมื่อวันที่ 23 สิงหาคม ค.ศ. 1981 เป็นนักฟุตบอลอาชีพชาวสเปน ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
ไรอัน โนเบิล

ไรอัน โนเบิล (เกิดวันที่ 6 พฤศจิกายน ค.ศ. 1991) เป็นนักฟุตบอลชาวอังกฤษ ตำแหน่งกองหน้า ปัจจุบันเล่นให้กับสโมสรฟุตบอลจาร์โรว ในนอร์ทเทิร์นลีก ดิวิชัน 2
แมตทิว คิลแกลลอน

แมธธิว คิลกัลลอน  เกิดเมื่อวันที่ 8 มกราคม ค.ศ. 1984 เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
แบลร์ แอดัมส์

แบลร์ อดัมส์  เกิดเมื่อวันที่ 8 กันยายน ค.ศ. 1991 เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหลังให้กับสโมสรฟุตบอลซันเดอร์แลนด์ในพรีเมียร์ลีก
จอร์แดน พิกฟอร์ด

จอร์แดน ลี พิกฟอร์ด (เกิดวันที่ 7 มีนาคม ค.ศ. 1994) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับเอฟเวอร์ตันและทีมชาติอังกฤษ
พิกฟอร์ดเคยเล่นให้กับทีมเยาวชน, ทีมสำรอง และทีมชุดใหญ่ของซันเดอร์แลนด์ โดยเคยถูกปล่อยยืมตัวให้แดร์ริงตัน, อัลเฟรตันทาวน์, เบอร์ตันอัลเบียน, คาร์ไลล์ยูไนเต็ด, แบรดฟอร์ดซิตี และเพรสตันนอร์ทเอนด์ เขาเซ็นสัญญากับเอฟเวอร์ตันด้วยค่าตัว 25 ล้านปอนด์ในเดือนมิถุนายน ค.ศ. 2017
พิกฟอร์ดเคยเป็นตัวแทนของอังกฤษในรุ่นอายุไม่เกิน 16 ปี, 17 ปี, 18 ปี, 19 ปี, 20 ปี และ 21 ปี เขาลงเล่นให้กับทีมชาติอังกฤษชุดใหญ่ครั้งแรกในเดือนพฤศจิกายน ค.ศ. 2017 ในนัดกระชับมิตรที่พบกับเยอรมนี เขาเป็นผู้รักษาประตูมือหนึ่งของทีมชาติอังกฤษชุดที่จบอันดับที่สี่ในฟุตบอลโลก 2018 ซึ่งเป็นการเข้ารอบรองชนะเลิศครั้งแรกของอังกฤษนับตั้งแต่ ค.ศ. 1990